open-index/open-wikipedia-markdown huggingface dataset:
আলমাজ আয়ানা

**আলমাজ আয়ানা এবা** (; জন্ম: ২১ নভেম্বর, ১৯৯১) বেনিশাঙ্গাল-গুমুজ অঞ্চলে জন্মগ্রহণকারী বিশিষ্ট ইথিওপীয় প্রমিলা দূরপাল্লার দৌড়বিদ। ৩০০০ মিটার, ৫০০০ মিটার ও ১০,০০০ মিটার বিভাগের দৌড়ে অংশ নিয়ে থাকেন **আলমাজ আয়ানা**। ২০১৬ সালের রিও অলিম্পিকে ১০০০০ মিটারে নতুন বিশ্বরেকর্ড গড়ার মাধ্যমে স্বর্ণপদক লাভ করেন। এরফলে ১৯৯৩ সালের পূর্বতন রেকর্ড ভেঙ্গে যায়।

## খেলোয়াড়ী জীবন
রাশিয়ার মস্কোয় অনুষ্ঠিত ২০১৩ সালের বিশ্ব চ্যাম্পিয়নশীপের ৫০০০ মিটার বিভাগে ব্রোঞ্জপদক লাভ করেছিলেন। এরপর বেইজিংয়ে একই বিষয়ে জেঞ্জেবি দিবাবাকে পরাজিত করেন।

মারাকেচে অনুষ্ঠিত ২০১৪ সালের আফ্রিকান চ্যাম্পিয়নশীপে প্রথমবারের মতো বড়দের ৫০০০ মিটারে অংশ নিয়ে শিরোপা পান। জেঞ্জেবি দিবাবাকে হারান তিনি ১৫:৩২.৭২ সময় নিয়ে যা চ্যাম্পিয়নশীপ রেকর্ডবিশেষ। একমাস পর একই স্টেডিয়ামে অনুষ্ঠিত ২০১৪ সালের আইএএএফ মহাদেশীয় কাপে আফ্রিকার প্রতিনিধিত্ব করে ২৪ সেকেন্ডের ব্যবধানে জয়ী হন আয়ানা।

২০১৫ সালে সাংহাইয়ে অনুষ্ঠিত আইএএএফ ডায়মন্ড লীগে ৫০০০ মিটারে ১৪:১৪.৩২ সময় নিয়ে নিজস্ব রেকর্ড গড়েন। তার পূর্বতন সেরা ১৪:২৫.৮৪ সময় ২০১৩ সালে প্যারিসে গড়েছিলেন। ফলশ্রুতিতে এ বিষয়ের ইতিহাসে বিশ্বরেকর্ডের অধিকারীনি স্বদেশী তিরুনেশ দিবাবা ও মেসেরেত ডিফারের পর তৃতীয় সেরা প্রমিলা দৌড়বিদের ভূমিকায় অবতীর্ণ হন।

রোমে অনুষ্ঠিত আইএএএফ গোল্ডেন গালায় প্রতিদ্বন্দ্বিতা করেন। ২ জুন তারিখে ৫০০০ মিটারে তিনি সময় নেন ১৪:১২.৫৮। এরফলে তিরুনেশ দিবাবার ১৪:১১.১৫ সময়ের গড়া বিশ্বরেকর্ডের পর দ্বিতীয় সেরা হন।

## গ্রীষ্মকালীন অলিম্পিক
২০১৬ সালের গ্রীষ্মকালীন অলিম্পিকে ইথিওপিয়া দলের অন্যতম সদস্য ছিলেন তিনি। চূড়ান্ত পর্বে এ ক্রীড়ার ইতিহাসে দ্রুততম সময়ের রেকর্ড গড়েন তিনি। ২৩ বছর পূর্বেকার চীনা ক্রীড়াবিদ ওয়াং জুনজিয়ার গড়া বিশ্বরেকর্ড ১৪ সেকেন্ডের ব্যবধানে নিজের করে নেন। অথচ, এরপূর্বে অন্য সকল ক্রীড়াবিদই ওয়াংয়ের রেকর্ডের ২২ সেকেন্ডের বাইরে ছিলেন। আলমাজ ২৯:১৭.৪৫ সময় নেন। ৫০০০ মিটারে ইতোমধ্যে বিশ্বচ্যাম্পিয়নধারী হিসেবে প্রথমবারের মতো বড়দের আসরে দৌড়ান। এরপূর্বে তিনি এ বিষয়ে একবারমাত্র অংশ নিয়েছেন। জুনে ইথিওপীয় অলিম্পিক বাছাইয়ে ৩০:০৭ সময় নিয়ে অভিষেকে তিরুনেশকে পরাজিত করেন। সতীর্থ প্রতিযোগীরা জানিয়েছেন যে, প্রতিযোগিতার পূর্বে তিনি কাশিতে আক্রান্ত হন ও শরীর ভালো ছিল না। এরপর সংবাদ সম্মেলনে প্রচণ্ড পরিশ্রমের ফসল হিসেবে তার এ বিজয়কে উল্লেখ করেন।

## তথ্যসূত্র

## আরও দেখুন
* জেঞ্জেবি দিবাবা
* ২০১৬ গ্রীষ্মকালীন অলিম্পিক
* বিশ্ব অ্যাথলেটিকস চ্যাম্পিয়নশিপ

## বহিঃসংযোগ
* 
* Diamond league profile

বিষয়শ্রেণী:ইথিওপীয় নারী ক্রীড়াবিদ
বিষয়শ্রেণী:১৯৯১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ইথিওপীয় নারী দূরপাল্লার দৌড়বিদ
বিষয়শ্রেণী:ইথিওপীয় নারী স্টিপলচেজ দৌড়বিদ
বিষয়শ্রেণী:বিশ্ব অ্যাথলেটিকস চ্যাম্পিয়নশিপে ইথিওপিয়ার অ্যাথলেট
বিষয়শ্রেণী:বিশ্ব অ্যাথলেটিক্স চ্যাম্পিয়নশিপের পদক বিজয়ী
বিষয়শ্রেণী:২০১৬ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
বিষয়শ্রেণী:ইথিওপিয়ার অলিম্পিক মল্লক্রীড়াবিদ
বিষয়শ্রেণী:অলিম্পিক স্বর্ণপদক বিজয়ী ইথিওপীয়
বিষয়শ্রেণী:অলিম্পিক ব্রোঞ্জপদক বিজয়ী ইথিওপীয়
বিষয়শ্রেণী:২০১৬ গ্রীষ্মকালীন অলিম্পিকের পদক বিজয়ী
বিষয়শ্রেণী:অলিম্পিক অ্যাথলেটিক্সে (ট্র্যাক অ্যান্ড ফিল্ড) স্বর্ণপদক বিজয়ী
বিষয়শ্রেণী:অলিম্পিক অ্যাথলেটিক্সে (ট্র্যাক অ্যান্ড ফিল্ড) ব্রোঞ্জপদক বিজয়ী
বিষয়শ্রেণী:অ্যাথলেটিক্সে (ট্র্যাক অ্যান্ড ফিল্ড) বিশ্বরেকর্ডধারী
বিষয়শ্রেণী:ডায়মন্ড লিগ বিজয়ী
বিষয়শ্রেণী:বিশ্ব অ্যাথলেটিক্স চ্যাম্পিয়নশিপের বিজয়ী
বেস্ট নিউ স্টারলেটের জন্য এভিএন পুরস্কার

**বেস্ট নিউ স্টারলেটের জন্য [[এভিএন পুরস্কার]]**, একটি পুরস্কার বিতরণ সভার আয়োজন যা এভিএন পুরস্কারসমূহ কর্তৃক প্রতিবছর জানুয়ারি মাসে লাস ভেগাস, নেভাডাতে উপস্থাপন করা হয়।

## বিজয়ী ও মনোনীত
### ১৯৮০র দশক

### ১৯৯০র দশক

### ২০০০

### ২০১০

## তথ্যসূত্র

## বহিঃসংযোগ
* 

বেস্ট নিউ স্টারলেট
শালদুধ

**শালদুধ** () হলো বাচ্চা জন্মের পরপর মায়ের স্তন থেকে নিঃসৃত ঈষৎ হলুদাভ, আঠালো দুধ। শালদুধ পরিমাণে খুব অল্প ও ঘন হয় কিন্তু এতে পুষ্টিগুণ তুলনামূলক অনেক বেশি। এতে প্রচুর অ্যান্টিবডি থাকে যা শিশুকে জীবাণুর হাত থেকে রক্ষা করে। এটাকে শিশুর জীবনের প্রথম টিকা বলা হয়।

## উপাদান

শালদুধে প্রচুর পরিমাণে শর্করা, আমিষ ও ভিটামিন *এ*, অ্যান্টিবডি ও শ্বেত রক্ত কণিকা রয়েছে।তবে স্বাভাবিক দুধের তুলনায় শালদুধে কার্বোহাইড্রেট, লিপিড ও পটাশিয়াম কিছুটা কম রয়েছে।এছাড়া এতে লিম্ফোসাইট   ও বিভিন্ন ইমিউনোগ্লোবিউলিন যেমন IgA, 
ল্যাক্টোফেরিন, লাইসোজাইম, ল্যাক্টোপারক্সিডেজ, কমপ্লিমেন্ট, এবং প্রোলিন সমৃদ্ধ পলিপেপটাইড (PRP), 
ও অল্পকিছু সাইটোকাইনস  ইন্টারলিউকিনস, টিউমার নেক্রোসিস ফ্যাক্টর, কেমোকাইনস ইত্যাদি রয়েছে।। শালদুধে কিছু গ্রোথ ফ্যাক্টরও থাকে যেমন ইনসুলিন-লাইক গ্রোথ ফ্যাক্টর-১(IGF-1), ও IGF-II, ট্রান্সফরমিং গ্রোথ ফ্যাক্টর আলফা, বিটা-১ ও বিটা-২, ফাইব্রোব্লাস্ট গ্রোথ ফ্যাক্টর, এপিডার্মাল গ্রোথ ফ্যাক্টর, গ্র্যানুলোসাইট-ম্যাক্রফেজ স্টিমুলেটিং গ্রোথ ফ্যাক্টর, প্লেটলেট-ডিরাইভড গ্রোথ ফ্যাক্টর, ভাস্কুলার এন্ডোথেলিয়াল গ্রোথ ফ্যাক্টর, এবং কলোনি স্টিমুলেটিং ফ্যাক্টর-১।

## উপকারিতা
শালদুধ সহজ পাচ্য হওয়ায় শিশুর জন্য খুবই উপযোগী। শালদুধের উপাদানসমূহ শিশুর পুষ্টি চাহিদা মেটানোর পাশাপাশি জীবাণুর হাত থেকে বাঁচায়। শালদুধ খাওয়ালে শিশু তাড়াতাড়ি পায়খানা করে ফলে জন্ডিস হবার সম্ভাবনা কমে যায়। অপরিণত ও কম ওজন বিশিষ্ট শিশুর জন্য শালদুধ জীবন রক্ষাকারী। এছাড়া তাড়াতাড়ি শালদুধ খাওয়ালে মায়ের গর্ভফুল দ্রুত পড়ে যায় এবং প্রসবকালীন রক্তক্ষরণ অনেক কম হয় ফলে মা রক্তস্বল্পতার হাত থেকে রক্ষা পায়।

## তথ্যসূত্র

## বহিঃসংযোগ
* Maryland Cooperative Extension

বিষয়শ্রেণী:মাতৃদুগ্ধ
বিষয়শ্রেণী:দুধ
বিষয়শ্রেণী:প্রাণীজাত পণ্য
বিষয়শ্রেণী:জৈবপ্রযুক্তি
বিষয়শ্রেণী:স্তন্যদান
বিষয়শ্রেণী:সম্পূরক পুষ্টি উপাদান
শামসুন নাহার

**শামসুন নাহার** (জন্ম ২ জুন ১৯৫৭) বাংলাদেশের একজন জাতীয় এ্যাথলিট ছিলেন। তিনি *[[জ্যাভলিন থ্রো]]* ক্রীড়ায় পাঁচবারের জাতীয় চ্যাম্পিয়ন ছিলেন।

## জন্ম ও শৈশব
শামসুন নাহার ১৯৫৭ সালের ২ জুন ঢাকার স্বামীবাগে জন্মগ্রহণ করেন। খেলাটা শুরু করেছিলেন নিছক স্কুল পর্যায়ে। ধীরে ধীরে ইন্টার স্কুল, ইন্টার কলেজ, ইন্টার ইউনিভার্সিটি (ঢাকা ভার্সিটি), ঢাকা আজাদ স্পোর্টিং ক্লাব। সেখান থেকে বাংলাদেশ টেক্সটাইল মিলস কর্পোরেশন এর আন্ডারে জাতীয় পর্যায়ে খেলা শুরু করেন।

## খেলাধুলা জীবন
জাতীয় পর্যায়ে খেলা শুরু করেন ১৯৭৩ সালে। প্রথমবারেই দ্বিতীয় স্থান অর্জন করেন। এরপর ১৯৭৬, ১৯৭৭ সালে জাতীয় পর্যায়ে প্রথম স্থান অর্জন করেন। ১৯৭৮ সালে বাংলাদেশের অভ্যন্তরীণ প্রথম বাংলাদেশ অলিম্পিক আসরের "জ্যাভলিন থ্রো" ইভেন্টে চ্যাম্পিয়ন হন। পরের বছর ১৯৭৯ সালে পুনরায় জাতীয় পর্যায়ে প্রথম স্থান অর্জন করেন। পরবর্তীতে ১৯৮০ সালের "বাংলাদশে অলিম্পিক"-এ দ্বিতীয় স্থান অর্জন করেন। এরপর পুনরায় ১৯৮১ সালে জাতীয় খেলায় প্রথম স্থান অর্জন করেন। পরের দুই বছর, ১৯৮২ ও ১৯৮৩ সালে যথাক্রমে দ্বিতীয় ও তৃতীয় স্থান অর্জন করেন।

১৯৮৫ সালে প্রথম সন্তানের জন্ম হওয়ায় খেলার জগৎ থেকে কিছুটা দূরে ছিলেন। ১৯৮৬ সালে আবার শুরু করার চেষ্টা করেন। কিন্তু সাফ গেমসের বাছাই পর্বে জ্যাভলিন থ্রো এর সময় হাতের লিগামেন্ট ছিঁড়ে যায়। পরবর্তীতে ডাক্তারের পরামর্শের নিজের ক্যারিয়ার এর ইতি টানেন।

## পরবর্তী জীবন
১৯৮৬ সালে খেলা ছেড়ে দেয়ার পর নিজের সংসার এবং চাকুরীতেই মননিবেশ করেন। বর্তমানে তিনি দুই ছেলে সন্তানের জননী। তার স্বামী জনাব মোহাম্মদ আলী একজন সাবেক সরকারী কর্মকর্তা।

## তথ্যসূত্র

বিষয়শ্রেণী:১৯৫৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী নারী বর্শা নিক্ষেপকারী
বিগ বস ১০

***বিগ বস ১০*** (এছাড়াও ***বিগ বস: ইন্ডিয়া ইসে আপনা হি ঘর সামঝো*** নামেও পরিচিত) ভারতীয় আপাতবাস্তব টেলিভিশন অনুষ্ঠান *[[বিগ বস|বিগ বসের]]* হিন্দি সংস্করণের দশম মৌসুম ছিল। এন্ডেমল শাইন ভারত দ্বারা প্রযোজিত এই মৌসুমটি ২০১৬ সালের ১৬ই অক্টোবর তারিখে উদ্বোধনী অনুষ্ঠানের মাধ্যমে শুরু হয়েছিল, যা ১০৫ দিনের যাত্রা শেষে ২০১৭ সালের ২৯শে জানুয়ারি তারিখে ফাইনালের মাধ্যমে সম্পন্ন হয়েছে। পূর্ববর্তী মৌসুমের মতো এই মৌসুমটিও ভারতীয় টেলিভিশন চ্যানেল কালার্স টিভির পাশাপাশি ডিজিটাল মাধ্যম ভুটে সম্প্রচারিত হয়েছে। ভারতীয় অভিনেতা সালমান খান পূর্ববর্তী মৌসুমের মতো এই মৌসুমেও উপস্থাপনা করেছেন।

১৮ জন প্রতিযোগীর অংশগ্রহণে অনুষ্ঠিত এই মৌসুমটি ভারতীয় কৃষক মনবীর গুরজর জয়লাভ করেছেন, অন্যদিকে বানি জে প্রথম রানার-আপ হয়েছেন। এছাড়াও লোপামুদ্রা রাউত, মনু পাঞ্জাবি এবং রোহান মেহরা ফাইনালে পৌঁছেছিলেন।

## বিন্যাস
*বিগ বস* মূলত ইয়ন ডে মোল জুনিয়র দ্বারা নির্মিত ওলন্দাজ অনুষ্ঠান *[[বিগ ব্রাদার (ওলন্দাজ টেলিভিশন ধারাবাহিক)|বিগ ব্রাদারের]]* আদলে নির্মিত, যার মূলভাব হচ্ছে বিভিন্ন চ্যালেঞ্জিং পরিস্থিতিতে প্রতিযোগীদের শারীরিক ও মানসিক শক্তি এবং ব্যক্তিত্ব পরীক্ষা করা। সাধারণত অভিনয়শিল্পী, মডেল, খেলোয়াড় অথবা আপাতবাস্তব টেলিভিশন অনুষ্ঠানের প্রতিযোগীর মতো বিনোদনশিল্পের সাথে জড়িত ব্যক্তিরা এই অনুষ্ঠানে অংশগ্রহণ করে থাকে।

এই অনুষ্ঠানে অংশগ্রহণকারী প্রতিযোগীগণ "বাসিন্দা" হিসেবে পরিচিত, যারা একটি বিশেষভাবে নির্মিত বাড়িতে একসাথে বসবাস করে, যা বাইরের বিশ্বের থেকে সম্পূর্ণ বিচ্ছিন্ন। বাড়িটি ক্যামেরা এবং মাইক্রোফোন দিয়ে সজ্জিত, যা প্রতিযোগীদের প্রতিটি কাজ এবং কথোপকথন ধারণ করে থাকে। প্রতিযোগীদের ফোন, ইন্টারনেট অথবা খবরের মতো বাইরের যোগাযোগের কোনো সুবিধা ছাড়াই থাকতে হয়, যা তাদের পারস্পরিক সম্পর্ককে বাড়িয়ে তোলে। প্রতি সপ্তাহে, বাসিন্দারা একে অপরকে বাড়ি হতে অপসারণ করার জন্য মনোনীত করে, যেখানে সর্বাধিক মনোনয়ন পাওয়া বাসিন্দাদের নাম ঘোষণা করা হয় এবং দর্শকরা এসএমএস, সামাজিক মাধ্যম অথবা স্মার্টফোন অ্যাপ্লিকেশনের মাধ্যমে যাকে উচ্ছেদ থেকে বাঁচানোর পক্ষে ভোট দেওয়ার সুযোগ পান। অতঃপর দর্শকের ভোটের ভিত্তিতে সবচেয়ে কম ভোট পাওয়া বাসিন্দা বাড়ি অর্থাৎ এই প্রতিযোগিতা হতে বিদায় নেয়। এই প্রক্রিয়া চলতে থাকে যতক্ষণ না একজন প্রতিযোগী বিজয়ী হয়,যা একটি শিরোপা জয়লাভ করার পাশাপাশি প্রায়ই একটি উল্লেখযোগ্য নগদ পুরস্কার অর্জন করেন।

## বাসিন্দা

## তথ্যসূত্র

## বহিঃসংযোগ
*  

বিষয়শ্রেণী:বিগ বসের (হিন্দি টেলিভিশন ধারাবাহিক) মৌসুম
বিষয়শ্রেণী:২০১৬-এ ভারতীয় টেলিভিশন মৌসুম
বিষয়শ্রেণী:২০১৭-এ ভারতীয় টেলিভিশন মৌসুম
বিষয়শ্রেণী:কালার্স টিভির মৌলিক অনুষ্ঠান
প্রিন্স নারুলা

**প্রিন্স নারুলা** হলেন ভারতীয় মডেল এবং টেলিভিশন ব্যক্তিত্ব। তিনি চণ্ডীগড়ে তার পেশাদারি জীবন শুরু করেন। তিনি ২০১৫-২০১৬ সালে *[[বিগ বস|বিগ বসের]]* নবম আসরে বিজয়ী হন।

## পেশা
২০১৪ সালে তিনি *মি. পাঞ্জাব ২০১৪*-এ অংশগ্রহণ করেন, যেখানে তিনি দ্বিতীয় রানার-আপ হন। এরপর ২০১৫ সালের জানুয়ারীতে এমটিভি ইন্ডিয়াতে প্রচারিত *[[এমটিভি রোডিস|এমটিভি রোডিসের]]* ১২তম আসরের মাধ্যমে তিনি যুবক-যুবতীদের মাঝে ব্যাপক জনপ্রিয়তা অর্জন করেন, যেখানে তিনি বিজয়ী হন। সেখানে তিনি একটি বাইক এবং ৫ লাখ রুপি জয়লাভ করেন, সেই সাথে ২০১৫ সালের জুনে ২১ জন প্রতিযোগীকে হারিয়ে বিজয়ী হওয়ার ফলে তাকে "আল্টিমেট রোডিস" টাইটেল দেওয়া হয়। এমটিভি রোডিসের ১২তম আসর জয়লাভের পর তিনি এমটিভি ইন্ডিয়াতে প্রচারিত আরেকটি অনুষ্ঠান *[[এমটিভি স্প্লিটসভিলা]]*তে অংশগ্রহণ করেন, সেখানেও তিনি বিজয়ী হন। সেখানে তিনি আনুকির সাথে জুটি হয়ে জয়লাভ করেন। অনুষ্ঠানটির বিজয়ী হওয়ার ফলে তাকে "আল্টিমেট কিং" টাইটেল দেওয়া হয়। ২০১৫ সালের অক্টোবরে তিনি *[[বিগ বস ৯]]*-এ অংশগ্রহণ করেন।  ২০১৬ সালের ২৩শে জানুয়ারী দর্শকের ভোটে তিনি *[[বিগ বস ৯]]*-এর বিজয়ী নির্বাচিত হন এবং ৩৫ লাখ রুপি জয়লাভ করেন।

## টেলিভিশন অনুষ্ঠান

## নাটক

|}

## তথ্যসূত্র

## বহিঃসংযোগ

* ইন্সটাগ্রামে প্রিন্স নারুলা
* ফেসবুকে প্রিন্স নারুলা

বিষয়শ্রেণী:১৯৯০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:পাঞ্জাবি ব্যক্তি
বিষয়শ্রেণী:বিগ বসের (হিন্দি টিভি ধারাবাহিক) প্রতিযোগী
বিষয়শ্রেণী:ভারতীয় পুরুষ মডেল
বিষয়শ্রেণী:এমটিভি রোডিসের প্রতিযোগী
বিষয়শ্রেণী:চণ্ডীগড়ের অভিনেতা
বিষয়শ্রেণী:নাচ বলিয়ে বিজয়ী
মিশেল তেমের

**মিশেল মিগেল এলিয়াস তেমের লুলিয়া** (; জন্ম: ২৩ সেপ্টেম্বর, ১৯৪০) ব্রাজিলের প্রথিতযশা আইনজীবী, কবি ও বিশিষ্ট রাজনীতিবিদ। বর্তমানে তিনি ৩৭তম ব্রাজিলের রাষ্ট্রপতি ছিলেন। সাবেক রাষ্ট্রপতি দিলমা রুসেফের অভিশংসন প্রক্রিয়া চূড়ান্ত হওয়ায় ৩১ আগস্ট, ২০১৬ তারিখ থেকে উত্তরসূরি হিসেবে  এ দায়িত্বে গ্রহণ করেন। এরপূর্বে ১২ মে, ২০১৬ তারিখ থেকে ভারপ্রাপ্ত রাষ্ট্রপতির দায়িত্বে ছিলেন। রাষ্ট্রপতির দায়িত্বে পালনের পূর্বে উপ-রাষ্ট্রপতির দায়িত্ব পালন করেন **মিশেল তেমের**। ২০১০ সালের নির্বাচনে উপ-রাষ্ট্রপতি হিসেবে জয়ী হন ও ২০১৪ সালের নির্বাচনে পুণঃনির্বাচিত হন তিনি।

## প্রারম্ভিক জীবন
সাও পাওলোর তিতে এলাকায় জন্মগ্রহণকারী তেমেরের পিতা মিগেল এলিয়াস তেমের লুলিয়া এবং মাতা মার্চ বারবার লুলিয়া। তারা লেবানীয় ছিলেন ও ১৯২৫ সালে ব্রাজিলের অভিবাসিত হন। প্রথমে বিশ্বযুদ্ধ পরবর্তী অস্থিতিশীল অবস্থার কবলে পড়ে বড় তিন ভাই-বোনকে নিয়ে ব্রাজিলে চলে আসেন। ব্রাজিলে অবস্থানকালে তাদের সংসারে আরও পাঁচ সন্তানের জন্ম হয়। তন্মধ্যে, তেমের ছিলেন সর্বকনিষ্ঠ।

তেমের স্বাচ্ছন্দ্যে আরবি ভাষায় কথা বলতে পারতেন না কিন্তু ঐ ভাষায় মতবিনিময়কালে বিষয়বস্তু অনুধাবন করতে সক্ষম ছিলেন। রোমান ক্যাথলিক চার্চে দীক্ষিত তিনি।

সাও পাওলো বিশ্ববিদ্যালয়ের আইন অনুষদ থেকে আইন বিষয়ে স্নাতক ডিগ্রী লাভ করেন। এরপর সাও পাওলো পন্টিফিকাল ক্যাথলিক বিশ্ববিদ্যালয় থেকে ডক্টরেট ডিগ্রী নেন। সাও পাওলোয় রাষ্ট্রীয় আইনজীবী হিসেবে দায়িত্ব পালন করেন ও দুইবার জননিরাপত্তাবিষয়ক স্বরাষ্ট্র সচিব ছিলেন তিনি। নিবন্ধিত সাংবিধানিক অধ্যাপক হিসেবে বেশ কিছুসংখ্যক আইনবিষয়ক গ্রন্থের প্রণেতা তিনি।

## রাজনৈতিক জীবন
১২ মে, ২০১৬ তারিখে রাষ্ট্রপতি হিসেবে দায়িত্বে পালনকারী রুসেফের বিরুদ্ধে অভিশংসন প্রক্রিয়ার শুনানি শুরু হলে তেমেরের কাছে রাষ্ট্রপতির ক্ষমতা চলে আসে ও সাময়িক নিষেধাজ্ঞার কবলে পড়ায় রুসেফের পরিবর্তে ভারপ্রাপ্ত রাষ্ট্রপতি মনোনীত হন। ২০১৬ সালের গ্রীষ্মকালীন অলিম্পিকের উদ্বোধনী অনুষ্ঠানে ভারপ্রাপ্ত রাষ্ট্রপতি হিসেবে উপস্থিত থাকেন।

৩১ আগস্ট, ২০১৬ তারিখে সিনেটে ৬১-২০ ব্যবধানে রুসেফকে স্থায়ীভাবে রাষ্ট্রপতির কার্যালয় থেকে বিতাড়িত করা হয়। ফলশ্রুতিতে তেমেরকে পরবর্তী রাষ্ট্রপতির দায়িত্ব দেয়া হয়। তিনি রুসেফের দ্বিতীয় মেয়াদকালের বাদ-বাকি সময় ১ জানুয়ারি, ২০১৯ তারিখ পর্যন্ত দায়িত্বে থাকবেন। ব্রাজিলের ৩৭তম রাষ্ট্রপতি মিশেল তেমের।

## পাদটীকা

## তথ্যসূত্র

## বহিঃসংযোগ

*Official vice presidential portrait

|-

|-

বিষয়শ্রেণী:ব্রাজিলের রাষ্ট্রপতি
বিষয়শ্রেণী:১৯৪০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ব্রাজিলীয় আইনজ্ঞ
বিষয়শ্রেণী:ব্রাজিলিয়ান ডেমোক্র্যাটিক মুভমেন্ট পার্টির রাজনীতিবিদ
বিষয়শ্রেণী:লেবানীয় বংশোদ্ভূত ব্রাজিলীয়
বিষয়শ্রেণী:সাও পাওলোর (রাজ্য) ব্যক্তিত্ব
বিষয়শ্রেণী:ডেপুটি চেম্বারের (ব্রাজিল) সভাপতি
বিষয়শ্রেণী:সাও পাওলো বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ব্রাজিলের উপ-রাষ্ট্রপতি
বিষয়শ্রেণী:লেজিওঁ দনর প্রাপক
বিষয়শ্রেণী:ব্রাজিলীয় রোমান ক্যাথলিক
বিষয়শ্রেণী:সরকারপ্রধান যিনি পরে কারারুদ্ধ হন
বিষয়শ্রেণী:২০শ শতাব্দীর রোমান ক্যাথলিক
বিষয়শ্রেণী:২১শ শতাব্দীর রোমান ক্যাথলিক
জামাল উদ্দিন আহমেদ (এয়ার মার্শাল)

এয়ার মার্শাল **জামাল উদ্দিন আহমেদ** বাংলাদেশ বিমান বাহিনীর প্রধান হিসেবে ১৯৯৫ থেকে ২০০১ সাল পর্যন্ত দায়িত্ব পালন করেন। তিনি ষাটের দশকে পাকিস্তান বিমান বাহিনীতে কমিশনপ্রাপ্ত হন । বাংলাদেশ বিমান বাহিনীর প্রথম এয়ার মার্শাল পদবীধারী হলেন এই ব্যক্তি।

## তথ্যসূত্র

বিষয়শ্রেণী:বাংলাদেশ বিমান বাহিনীর এয়ার মার্শাল
বিষয়শ্রেণী:বিমান বাহিনী প্রধান (বাংলাদেশ)
বিষয়শ্রেণী:১৯৪৩-এ জন্ম
বিষয়শ্রেণী:জীবিত ব্যক্তি
শাহ মোহাম্মদ জিয়াউর রহমান

এয়ার মার্শাল **শাহ মোহাম্মদ জিয়াউর রহমান** বাংলাদেশ বিমান বাহিনীর একজন অবসরপ্রাপ্ত কর্মকর্তা। তিনি ২০০৭ থেকে ২০১২ পর্যন্ত বিমান বাহিনীর প্রধান ছিলেন। তিনি ১৯৭৬ সালের ২৯ ডিসেম্বর বাংলাদেশ বিমান বাহিনীতে জিডি(পি) শাখায় পাইলট অফিসার হিসেবে কমিশন লাভ করেন। তিনি বাংলাদেশ বিমান বাহিনীতে কমিশনপ্রাপ্তদের মধ্যে প্রথম বিমান বাহিনী প্রধান । তার পূর্বসূরী ফখরুল আজম পাকিস্তান বিমান বাহিনীতে কমিশনপ্রাপ্তদের মধ্যে সর্বশেষ বিমান বাহিনী প্রধান।

## প্রাথমিক জীবন
১৯৫৫ সালে গোপালগঞ্জে জন্ম গ্রহণ করেন জিয়া । ১৯৭৫ সালের ১০ মার্চ 'ফ্লাইট ক্যাডেট' হিসেবে বাংলাদেশ বিমান বাহিনীতে যোগদান করেন এবং '৭৬ এর ২৯ ডিসেম্বর জিডি(পি) (উড্ডয়ন) শাখায় পাইলট অফিসার পদ পান ।

## বিমান বাহিনীতে জীবন
জিয়া ছিলেন একজন দক্ষ বৈমানিক এবং উড্ডয়ন প্রশিক্ষক । তিনি বিমান বাহিনীর বিভিন্ন স্কোয়াড্রনে কাজ করেছেন । ২৫ এবং ৩৫ নং স্কোয়াড্রন লিডার ছিলেন তিনি । তিনি টাঙ্গাইল বিমান ঘাঁটি এবং চট্টগ্রাম বিমান ঘাঁটির এয়ার অফিসার কমান্ডিং হিসেবে দায়িত্ব পালন করেন । ২০০৭ এর ৮ এপ্রিল তিনি বিমান বাহিনী প্রধানের দায়িত্ব পান। তারপরের মাসে (২৪শে মে) এয়ার মার্শাল পদে উন্নীত হন। বিমান বাহিনী প্রধানের দায়িত্ব পাওয়ার আগে তিনি সহকারী বিমান বাহিনী প্রধান (পরিচালন ও প্রশিক্ষণ) ছিলেন। ২০১২ সালের ১২ জুন তিনি বিমান বাহিনী থেকে অবসর নেন।

## তথ্যসূত্র

বিষয়শ্রেণী:বিমান বাহিনী প্রধান (বাংলাদেশ)
বিষয়শ্রেণী:বাংলাদেশ বিমান বাহিনীর এয়ার মার্শাল
বিষয়শ্রেণী:১৯৫৫-এ জন্ম
বিষয়শ্রেণী:জীবিত ব্যক্তি
মুহাম্মদ এনামুল বারি

এয়ার মার্শাল **এনামুল বারী** ছিলেন বাংলাদেশ বিমান বাহিনীর ১৩তম প্রধান। ২০১২ থেকে ২০১৫ পর্যন্ত তিনি বাংলাদেশ বিমান বাহিনীর প্রধান হিসেবে দায়িত্ব পালন করেন। এনামুল '৮১ সালে কমিশন পেয়েছিলেন। ৩০ বছরেরও বেশি সময় চাকরি করার পর তিনি ১২ জুন, ২০১৫ সালে অবসর গ্রহণ করেন। এছাড়াও তিনি প্রায় চার বছর বিমান বাংলাদেশ এয়ারলাইন্সের চেয়ারম্যান হিসেবে দায়িত্ব পালন করেন। পরে বাংলাদেশ বিমানের চেয়ারপারসন হিসেবে সাবেক সিনিয়র সচিব সাজ্জাদুল হাসান তার স্থলাভিষিক্ত হন।

## তথ্যসূত্র

 

বিষয়শ্রেণী:বিমান বাহিনী প্রধান (বাংলাদেশ)
বিষয়শ্রেণী:বাংলাদেশ বিমান বাহিনীর এয়ার মার্শাল
বিষয়শ্রেণী:জীবিত ব্যক্তি
শ্রীলঙ্কা সেনাবাহিনী নারী শাখা

**শ্রীলঙ্কা সেনাবাহিনী নারী শাখা** (**শ্রীলঙ্কা আর্মি ওমেন্স কোর** বা সংক্ষেপে **এসএলএডব্লিউসি**) শ্রীলঙ্কা সেনাবাহিনীর একটি কোর (শাখা) যেটি নারীদের দ্বারা গঠিত, এ কোরের সদস্যদের কাজ যুদ্ধক্ষেত্রে সাহায্য করা অর্থাৎ পরোক্ষভাবে যুদ্ধে জড়ানো, প্রত্যক্ষভাবে নয়।

১৯৭৯ সালের ১ সেপ্টেম্বর শ্রীলঙ্কার সেনাকমান্ডার জেনারেল ডেনিস পেরেরার স্বপ্নের প্রতিফলন হিসেবে 'শ্রীলঙ্কা সেনাবাহিনী নারী শাখা' কোরটি গড়ে ওঠে। এই কোরে দুইটি নিয়মিত ব্যাটেলিয়ন ও পাঁচটি সংরক্ষিত ব্যাটেলিয়ন রয়েছে। লেফটেন্যান্ট কর্নেল এ. ডব্লিউ. থাম্বিরাজা ছিলেন ১ম নিয়মিত ব্যাটেলিয়নের প্রথম অধিনায়ক।

১৯৮৭ সালের ২৭ মে থেকে ১৯৮৮ সালের ১১ জুন পর্যন্ত এই কোরের সদস্যরা 'ভাদামারাচ্চি সমরাভিযান' নামের একটি সামরিক অভিযানে অংশ নেয় যেটি ছিলো শ্রীলঙ্কার গৃহযুদ্ধর একটি অংশ। এটিই ছিলো শ্রীলঙ্কা সেনাবাহিনীর ইতিহাসের প্রথম অধ্যায় যেখানে নারী সেনা সদস্যরা সামরিক অভিযানে অংশ নিয়েছে।

যুদ্ধ ক্ষেত্রের চাহিদা মিটানোর লক্ষ্যে ১৯৯৬ সালের ১ জানুয়ারী অনুরাধাপুরার রণসেবাপুরে ২য় সংরক্ষিত ব্যাটেলিয়ন তৈরি করা হয়। নিয়মিত সামরিক বাহিনীর কিছু কর্মকর্তাকে এই ইউনিটে আনা হয়েছিলো নেতৃত্ব কাঠামো গঠন করার জন্য। লেফটেন্যান্ট কর্নেল এইচ. এল. উইরাতুঙ্গা এই ইউনিটের প্রথম অধিনায়ক ছিলেন।

উত্তর এবং পূর্ব প্রদেশের নিরাপত্তা ব্যবস্থার দ্রুত অবনতি ঘটার ফলে ১৯৯৭ সালের ১৫ নভেম্বর ৩য় সংরক্ষিত ব্যাটেলিয়ন গঠন করা হয়। এর দুই দিন পর বোরেল্লাতে কোরটির রেজিমেন্টাল কেন্দ্র (সেন্টার) বানানো হয়। ১৭ নভেম্বর ১৯৯৭ এই কোরের রেজিমেন্টাল কেন্দ্র (সেন্টার) বানানোর কারণে প্রতি বছর ১৭ নভেম্বর 'আর্মি ওমেন্স কোর অ্যানিভার্সারী ডে' (সেনা নারী শাখা প্রতিষ্ঠা দিবস) দিবস পালিত হয়। রেজিমেন্টের কেন্দ্রের ভূমিকা হচ্ছে শাখাটির সেনাদের প্রশাসন ও সমন্বয় করা। মেজর জেনারেল ডব্লিউএএ ডি সিলভা ছিলেন রেজিমেন্টের প্রথম 'কর্নেল কমান্ড্যান্ট' এবং লেঃ কর্নেল এমএইচপিএস পেরেরা ছিলেন প্রথম 'কেন্দ্র অধিনায়ক'।

## ইউনিট সমূহ
thumb|left|শ্রীলঙ্কা সেনাবাহিনীর প্রথম নারী ব্যাটেলিয়ন অধিনায়ক লেঃ কর্নেল কুমুদিনী উইরাসেকারা
* নিয়মিত ব্যাটেলিয়নঃ
# ১ম শ্রীলঙ্কা সেনাবাহিনী নারী শাখা ব্যাটেলিয়ন (ফার্স্ট ব্যাটেলিয়ন, শ্রীলঙ্কা আর্মি ওমেন্স কোর অথবা ফার্স্ট শ্রীলঙ্কা আর্মি ওমেন্স কোর কিংবা সংক্ষেপে ওয়ান এসএলএডব্লিউসি, 1 SLAWC, ১ম/১ এসএলডব্লিউসি)
# ৭ম শ্রীলঙ্কা সেনাবাহিনী নারী শাখা ব্যাটেলিয়ন (7 SLAWC, ৭ এসএলএডব্লিউসি)
* সংরক্ষিত (Volunteers) ব্যাটেলিয়নঃ
# ২য় (সংরক্ষিত) শ্রীলঙ্কা সেনাবাহিনী নারী শাখা ব্যাটেলিয়ন, 2 (V) SLAWC, ২য় (স) এসএলএডব্লিউসি
# ৩য় (সংরক্ষিত) শ্রীলঙ্কা সেনাবাহিনী নারী শাখা ব্যাটেলিয়ন, 3 (V) SLAWC
# ৪র্থ (সংরক্ষিত) শ্রীলঙ্কা সেনাবাহিনী নারী শাখা ব্যাটেলিয়ন, 4 (V) SLAWC
# ৫ম (সংরক্ষিত) শ্রীলঙ্কা সেনাবাহিনী নারী শাখা ব্যাটেলিয়ন, 5 (V) SLAWC
# ৬ষ্ঠ (সংরক্ষিত) শ্রীলঙ্কা সেনাবাহিনী নারী শাখা ব্যাটেলিয়ন, 6 (V) SLAWC

## তথ্যসূত্র

## বহিঃসংযোগ
* Sri Lanka Army
* Sri Lanka Army Women's Corps

বিষয়শ্রেণী:১৯৭৯-এ প্রতিষ্ঠিত
বিষয়শ্রেণী:শ্রীলঙ্কা সেনাবাহিনীর রেজিমেন্ট
নন্দী

**নন্দী**(, : **নন্দি**) হিন্দু দেবতা শিবের বাহন। তার চার হাত।

আবাস:  কৈলাস।
অস্ত্র:  কুঠার, হরিণ ও দন্ড।
উপস্থিতি:  শিব মহাপুরাণ।
সঙ্গী:  মরুৎ কন্যা সূয়শা।
পিতা:  শিলাদ।

অনেক শিবমন্দিরের সামনে নন্দীর মূর্তি থাকে, বিশেষ করে দক্ষিণ ভারতে। তবে সে মূর্তি সচরাচর বৃষ বা ষাঁড়ের। যদিও পুরাণে নন্দীর এই রূপটি বিরল। কূর্মপুরাণে বলা হয়েছে, মহাদেবের এই প্রধান অনুচরটি করালদর্শন, বামন, বিকটাকার, মুণ্ডিতমস্তক, ক্ষুদ্রবাহু ও মহাবল। 

শিব মহাপুরাণ মতে, তিনি শিলাদ মুনির পুত্র। শিলাদ ছিলেন ভগবান শিবের পরম ভক্ত। তিনি ছিলেন ব্রহ্মচারী। পুত্রহীন বলে তার পিতৃপুরুষগণ মুক্তি পাননি। তাই তারা মুনিকে পুত্রোৎপাদনের পরামর্শ দেন। শিলাদ তখন শিবের তপস‍্যা করতে থাকেন। ভগবান শিব তখন তাঁকে পুত্ররূপে জন্মানোর বরদান করেন। তিনি শিলাদকে যজ্ঞ করতে বলেন। শিলাদ যজ্ঞ করার জন‍্য ক্ষেতে হলকর্ষণ করতে থাকেন। ক্ষেত থেকে তখন এক শিশুর আবির্ভাব হয়। শিশুটি অকস্মাৎ চতুর্ভুজ মহারুদ্রের রূপ ধারণ করেন ও মুনিকে পিতা বলে সম্বোধন করেন। তখন শিলাদ তাঁকে তার আশ্রমে নিয়ে যান।  আশ্রমে প্রবেশ করতেই তিনি এক বালকে পরিণত হয়। মহর্ষি বালকটির নাম দেন নন্দী। একবার মহাদেব মিত্র ও বরুণ নামে দুই দেবতাকে পাঠান নন্দীর পরীক্ষা নিতে। তারা ঋষির রূপ নিয়ে শিলাদ ও নন্দীর আতিথেয়তা গ্রহণ করেন। ঋষিদ্বয় নন্দীকে দেখে বলেন তার আয়ু আর বেশি দিন নেই। তখন নন্দী শিবের ঘোর তপস‍্যা করে। মহাদেবের বরে তিনি শিবের প্রিয় অনুচর ও বাহন হন এবং তাকে চিরঞ্জিবী করে দেন। মহাদেব নিজে মরুৎ কন্যা সূয়শার সাথে নন্দীর বিবাহ সম্পাদন করেন।

তবে প্রায় সব কাহিনিতেই তিনি শিবের সহচর ও মিত্র। গণরা থাকে কৈলাসে, তবে মাঝে মাঝেই তারা শ্মশানে ঘোরে। সাধারণত তারা কারও ক্ষতি করে না, তবে কুপিত হলে ভয়ঙ্কর হয়ে উঠতে পারে, যেমন দক্ষযজ্ঞের সময়। এমন প্রলয় মুহূর্তে নন্দীও ক্ষেপে উঠে সব লণ্ডভণ্ড করে দিতে পারেন।

শিবের পূজার সময় এর পূজাও করতে হয়। বর্তমানে অধিকাংশ শিবমন্দিরেই শিবমূর্তির ডান পাশে শিবের দিকে তাকিয়ে থাকা একটি ষাঁড়ের মূর্তিতে নন্দীকে স্থাপন করা হয়।

রামায়ণেও নন্দীর উল্লেখ পাওয়া যায়। রামায়ণ মতে, কৈলাসে শিবের সাথে রাবণ দেখা করতে গিয়েছিলেন। সেখানে রাবণের সাথে নন্দীর দেখা হয়। নন্দীকে বানর বলে রাবণ ব্যাঙ্গ করাতে নন্দী রাবণকে বানর কর্তৃক ধ্বংস হবার অভিশাপ দেয়। পরবর্তীতে নন্দীর অভিশাপে বানরকুল ও হনুমানের হাতে রাবণের লঙ্কা আক্রান্ত ও ধ্বংস হয়।

নন্দীর আলাদাভাবে কোন পূজা প্রচলিত না থাকলেও শিবরাত্রির দিন এরও বিশেষপূজা হয়ে থাকে। শিবপূজা শেষে নন্দীর কানে কানে প্রার্থনা জানিয়ে দেওয়ার এক বিশেষ রীতি রয়েছে।

ধারণা করা হয়, নন্দীর কানে বলে দেওয়া প্রার্থনা সরাসরি মহাদেবের হৃদয়ে পৌঁছে যায়।

## তথ্যসূত্র

বিষয়শ্রেণী:হিন্দু পৌরাণিক জীব
বিষয়শ্রেণী:হিন্দু দেবতা
বিষয়শ্রেণী:পৌরাণিক ষাঁড়
বিষয়শ্রেণী:হিন্দুধর্ম ও গরু
বিষয়শ্রেণী:পবিত্র ষাঁড়
বিষয়শ্রেণী:শৈবধর্ম
বিষয়শ্রেণী:ধর্মে গরু
অল্প অল্প প্রেমের গল্প

***অল্প অল্প প্রেমের গল্প*** হচ্ছে ২০১৪ সালে মুক্তিপ্রাপ্ত একটি বাংলাদেশী প্রণয়ধর্মী-নাট্য চলচ্চিত্র। চলচ্চিত্রটি পরিচালনা করেছেন সানিয়াত হোসেন এবং সুগার প্রোডাকশনের ব্যানারে যৌথভাবে প্রযোজনা করেছেন সানিয়াত হোসেন ও এশা ইউসুফ। এটির চিত্রনাট্য ও কাহিনী লিখেছেন সানিয়াত হোসেন ও আবদুল্লাহ জহির বাবু। চলচ্চিত্রটিতে প্রধান চরিত্রে অভিনয় করেছেন নিলয় আলমগীর, আনিকা কবির শখ এবং মিশা সওদাগর। এছাড়া অন্যান্য ভূমিকায় অভিনয় করেছেন শম্পা রেজা, শহীদুল আলম সাচ্চু, জয়শ্রী কর জয়া, কাবিলা, আন্না, তাবাসসুম আনিলা হৃদি সহ আরও অনেকে।

*অল্প অল্প প্রেমের গল্প* সানিয়াত হোসেন পরিচালিত প্রথম চলচ্চিত্র এবং মিশা সওদাগর চলচ্চিত্রটিতে অভিনয় করে ৩৯তম জাতীয় চলচ্চিত্র পুরস্কারে শ্রেষ্ঠ কৌতুক অভিনেতা হিসেবে পুরস্কার অর্জন করেন।

## কাহিনী সংক্ষেপ
ফরিদ চৌধুরী বিষুকে ফোন দিয়ে জানায় যে একটা ছেলে তার মেয়ের বিয়ে ভেঙ্গে দিতে তার বাড়ির দিকে রওয়ানা হয়েছে। তাকে সেই ছেলেকে আটকাতে হবে। বিষুর সাথে চৌধুরীর চুক্তি হয় সে ঐ ছেলে নিলয়কে কিডন্যাপ করবে। যথাসময়ে সে খুঁজে পায় নিলয়কে। নিলয় বিষুর কাছ থেকে পালাতে চায় কিন্তু পারে না। তাই বাধ্য হয়েই বিষুর সাথে তাকে যেতে হয়। বিষু দীর্ঘ ভ্রমণের বিরক্তি কাটানোর জন্য তাকে গান গাইতে বলল। নিলয়ের গানে বিরক্ত হয়ে তাকে গল্প বলতে বলল। নিলয় শুরু করল তার গল্প। তার প্রেমের গল্প।

## শ্রেষ্ঠাংশে
* নিলয় আলমগীর - নিলয় চৌধুরী
* আনিকা কবির শখ - তানিয়া আহমেদ
* মিশা সওদাগর - বিষু, পেশাদার কিডন্যাপার
* শম্পা রেজা - সেলিনা চৌধুরী, নিলয়ের মা
* শহীদুল ইসলাম সাচ্চু - তানিয়ার বাবা
* জয়শ্রী কর জয়া - রুবি, তানিয়ার মা
* কাবিলা - শামসু
* আন্না
* সুষমা সরকার
* তাবাসসুম আনিলা হৃদি - কেয়া
* রাইসা ইসলাম অর্পা - টুম্পা
* শামীম আহমেদ

## নির্মাণ নেপথ্য
অল্প অল্প প্রেমের গল্প ছায়াছবিটির শ্যুটিং শুরু হয় ২০১১ সালের শেষের দিকে। ২০১৩ সালের জুলাই মাসে প্রায় দেড় বছর পর শ্যুটিং শেষ হয়। ডাবিং ও মুদ্রণের কাজ শেষে ২০১৪ সালের ২৫ মে ছায়াছবিটি বাংলাদেশ চলচ্চিত্র সেন্সর বোর্ডের ছাড়পত্র লাভ করে।

## মুক্তি
অল্প অল্প প্রেমের গল্প ২০১৪ সালের ২৯ আগস্টে মুক্তি পায়। ছায়াছবিটি সারাদেশের ১০০টি প্রেক্ষাগৃহে মুক্তি পায়। ২০১৫ সালের ঈদুল ফিতরের দ্বিতীয় দিন অনলাইন টেলিভিশন পপকর্ন লাইভ এবং গাজী টিভিতে সম্প্রচারিত হয়।

## সঙ্গীত
অল্প অল্প প্রেমের গল্প ছায়াছবিটির সঙ্গীত পরিচালনা করেছেন শওকত আলী ইমন ও বেলাল খান। আবহ সঙ্গীত পরিচালনা করেছেন ইমন সাহা। গীত রচনা করেছেন শওকত আলী ইমন ও জুলফিকার রাসেল। এছাড়া জাতীয় কবি কাজী নজরুল ইসলাম রচিত "আলগা করোগো খোঁপার বাঁধন" গানটি ব্যবহৃত হয়েছে। গানে কণ্ঠ দিয়েছেন বাপ্পা মজুমদার, দিলশাদ নাহার কনা, তৌসিফ, পুলক।

### গানের তালিকা

## পুরস্কার
**[[৩৯তম জাতীয় চলচ্চিত্র পুরস্কার (বাংলাদেশ)|৩৯তম জাতীয় চলচ্চিত্র পুরস্কার]]**
* **বিজয়ী:** শ্রেষ্ঠ কৌতুক চরিত্রে অভিনেতা - মিশা সওদাগর

## তথ্যসূত্র

## বহিঃসংযোগ
* 
* 

বিষয়শ্রেণী:২০১৪-এর চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:বাংলাদেশী প্রণয়ধর্মী চলচ্চিত্র
বিষয়শ্রেণী:জাজ মাল্টিমিডিয়া'র চলচ্চিত্র
লেন মাডকস

**লিওনার্ড ভিক্টর "**লেন**" মাডকস** (; জন্ম: ২৪ মে, ১৯২৬ - মৃত্যু: ১ সেপ্টেম্বর, ২০১৬) ভিক্টোরিয়ার বিকন্সফিল্ড এলাকায় জন্মগ্রহণকারী বিশিষ্ট অস্ট্রেলীয় আন্তর্জাতিক ক্রিকেটার ছিলেন। এছাড়াও, ক্রিকেট প্রশাসক হিসেবেও দায়িত্ব পালন করেছেন **লেন মাডকস**। ১৯৫৪ থেকে ১৯৫৬ সময়কালে অস্ট্রেলিয়া ক্রিকেট দলের পক্ষে সাতটি টেস্টে অংশ নিয়েছেন। ঘরোয়া প্রথম-শ্রেণীর ক্রিকেটে ভিক্টোরিয়া বুশর‌্যাঞ্জার্স ও তাসমানিয়ার প্রতিনিধিত্ব করেছেন তিনি। দলে তিনি মূলত উইকেট-রক্ষকের দায়িত্বে নিয়োজিত ছিলেন। পাশাপাশি ডানহাতে ব্যাটিংয়েও পারদর্শিতা দেখিয়েছেন।

## খেলোয়াড়ী জীবন
গিল ল্যাংলি’র সাথে গ্লাভস ভাগাভাগি করে নিতেন লেন মাডকস। ল্যাংলি আহত হলে তিনি তার স্থলাভিষিক্ত হতেন। কিন্তু, ডন টলন এবং ওয়ালি গ্রাউটের কাছ থেকে প্রচণ্ড চাপের মুখোমুখি হতে হতো তাকে। অস্ট্রেলিয়ার অন্যতম সেরা গ্লাভসম্যান হওয়া স্বত্ত্বেও তিনি মাত্র সাতটি টেস্টে অংশ নিতে পেরেছিলেন।

১৯৫৬ সালে ম্যানচেস্টারের ওল্ড ট্রাফোর্ডে অনুষ্ঠিত স্বাগতিক ইংল্যান্ডের প্রথিতযশা বোলার জিম লেকারের টেস্টে এক ইনিংসের সবকটি উইকেট লাভের দশম ব্যাটসম্যান হিসেবে এলবিডব্লিউতে আউট হলে তাকে মাঠ ছেড়ে চলে আসতে হয়। ‘লেকারের খেলা’ নামে পরিচিত ঐ টেস্টে ১৯ উইকেট দখল করেছিলেন জিম লেকার। বলাবাহুল্য, ইংল্যান্ড ক্রিকেট দলের কাছে তার দল ঐ টেস্টে পরাজিত হয়েছিল।

## অবসর
প্রথম-শ্রেণীর ক্রিকেট থেকে অবসর নেয়ার পর ক্রিকেট প্রশাসকের ভূমিকায় অবতীর্ণ হন তিনি। কিন্তু, ১৯৭৭ সালের অ্যাশেজ সফরে ৩-০ ব্যবধানে সিরিজ পরাজিত হয় অস্ট্রেলিয়া। এছাড়াও, তার ব্যবস্থাপকীয় কর্মপন্থা নির্ধারণের ফলে বিশ্ব সিরিজ ক্রিকেটে দ্বিধাবিভক্ত হয়ে পড়ে তার নিজ দল।

রিচার্ড মাডকস নামে তার এক ভাই রয়েছে। তার পুত্র ইয়ান মাডকসও রিচার্ডের পদাঙ্ক অনুসরণ করে ভিক্টোরিয়ার পক্ষে প্রথম-শ্রেণীর ক্রিকেট খেলেছেন। ২২ আগস্ট, ২০১৫ তারিখে তৎকালীন উদ্বোধনী বামহাতি ব্যাটসম্যান আর্থার মরিসের দেহাবসানের পর তিনিই সর্বাপেক্ষা বয়ষ্ক অস্ট্রেলীয় টেস্ট ক্রিকেটার ছিলেন। পরের মাসে হ্যারল্ড স্ট্যাপলটনের মৃত্যুর পর ও স্বীয় মৃত্যুর পূর্ব-পর্যন্ত তিনিই ছিলেন অস্ট্রেলিয়ার প্রথম-শ্রেণীর ক্রিকেটে জীবিত ব্যক্তি।

## তথ্যসূত্র

## আরও দেখুন
* মার্ক বাউচার
* ভিক্টোরিয়া ক্রিকেট দল
* অস্ট্রেলীয় টেস্ট উইকেট-রক্ষকদের তালিকা

## বহিঃসংযোগ
*
*

বিষয়শ্রেণী:১৯২৬-এ জন্ম
বিষয়শ্রেণী:২০১৬-এ মৃত্যু
বিষয়শ্রেণী:অস্ট্রেলীয় ক্রিকেটার
বিষয়শ্রেণী:অস্ট্রেলিয়ার টেস্ট ক্রিকেটার
বিষয়শ্রেণী:অস্ট্রেলীয় উইকেট-রক্ষক
বিষয়শ্রেণী:ইন্টারন্যাশনাল ক্যাভেলিয়ার্সের ক্রিকেটার
বিষয়শ্রেণী:তাসমানিয়ার ক্রিকেটার
বিষয়শ্রেণী:ভিক্টোরিয়ার ক্রিকেটার
বিষয়শ্রেণী:মেলবোর্ন থেকে আগত ক্রিকেটার
বিষয়শ্রেণী:উইকেট-রক্ষক
পারুলিয়া শাহী মসজিদ

নরসিংদী সদরের পশ্চিমে পলাশ উপজেলার পারুলিয়া গ্রামে পারুলিয়া দেওয়ান শরিফ মসজিদ অবস্থিত। তিন গম্বুজ বিশিস্ট মসজিদটি এই জেলার প্রাচীনতম নির্দশনের মধ্যে অন্যতম। 

## ইতিহাস
এর প্রবেশ দ্বারের উপরে ফার্সি ভাষায় কবিতার ছন্দে লেখা আছে মসজিদটি নির্মাণের সংক্ষিপ্ত ইতিহাস। মসজিদের পাশেই রয়েছে ঈশা খাঁ'র পঞ্চম অধস্তন পুরুষ দেওয়ান শরীফ খাঁ ও তার স্ত্রী জয়নব বিবির যুগল মাজার। ১৭১৯ খ্রিষ্টাব্দে বিবি জয়নব এই তিন গম্বুজ বিশিস্ট মসজিদটি নির্মাণ করেন। ইতিহাস থেকে জানা যায় বর্তমান এই নরসিংদী সম্রাট আকবরের রাজত্বকালে মহেশ্বরদী নামে পরিচিত ছিল। ১৭১৭ খ্রিষ্টাব্দে সুবেদার মুর্শিদকুলি খাঁ বংগদেশের সুবেদার নিযুক্ত হলে তার কন্যা জয়নব বিবির সাথে মনোয়ার খাঁ এর পঞ্চম পুত্র শরিফ খাঁ বিবাহ দেন। জামাতাকে উপহার সরুপ এই মহেশ্বরদী পরগানার দেওয়ানী দান করেন। তখন থেকে তিনি দেওয়ান শরিফ খাঁ হিসাবে সমাধিক পরিচিতি লাভ করেন। তার নামে এলাকার নামকরণ হয় শরিফপুর। এই শরিফপুরেই ১৭১৯ খ্রিষ্টাব্দে শরিফ খাঁ'র স্ত্রী জয়নব বিবি এই মসজিদটি নির্মাণ করেন।  ১৮৯৭ সালের ভূমিকম্পে মসজিদের ছাদে ফাটল দেখা দেয়, ধংস হয়ে যায় দেওয়ান সাহেবের কাচারি ঘর ও নায়েব সাহেবের ভবনটি। পরবর্তীতে এই মসজিদটি বেশ কয়েক বার সংস্কার করা হয়। কালের বির্বতনে শরিফপুর নামটি বিলুপ্ত হয়ে পারুলিয়া হলেও কালের সাক্ষী হিসাবে রয়ে গেছে ৩০০ বছরের প্রাচীন মোগল মসজিদটি। যা এখন পারুলিয়া দেওয়ান শরিফ মসজিদ হিসাবে ব্যাপক পরিচিত। এক সময় ব্রহ্মপুত্র নদী দিয়ে বড় বড় পাল উড়িয়ে পালের নৌকা আসা যাওয়া করতো। তখন এলাকাবাসী পালের নৌকা দেখতে নদীর তীরে এবং নৌকায় নদী পারাপার হতো বলে এই এলাকার নামকরণ শরিফপুর থেকে পারুলিয়া হয়ে যায়। 

## মসজিদের গঠন
একটি মাজার, একটি হুজুরখানা, ৪টি পুকুর তার আশপাশের প্রায় ২০ বিঘা জমি নিয়ে পারুলিয়া মসজিদটি অবস্থিত। মসজিদের পশ্চিম পাশে এবং পুকুরের পূর্ব তীরে রয়েছে এক গম্বুজ বিশিষ্ঠ সমাধি সৌধ। এই সৌধের ভিতরে পাশাপাশি আছে জয়নব বিবি ও দেওয়ান শরিফ খাঁ'র কবর। ১১২৮ হিজরিতে দেওয়ান শরীফ খাঁ মৃত্যুবরণ করেন। জয়নব বিবির শেষ ইচ্ছা অনুযায়ী পরের বছর তিনি মারা গেলে স্বামীর পাশেই তাকে দাফন করা হয়। বর্তমানে এই সমাধি সৌধটি জয়নব বিবির মাজার হিসাবে ব্যবহৃত হচ্ছে। দায়রা জজের রায় অনুযায়ী মো: আরিফ মোল্লার সভাপতিত্বে কমিটির মাধ্যমে মাজার ও মসজিদ পরিচালিত হয় ।

## উৎস

## আরও দেখুন
* বাংলাদেশের মসজিদের তালিকা
* ঢাকা বিভাগের মসজিদের তালিকা

বিষয়শ্রেণী:ঢাকা বিভাগের মসজিদ
বিষয়শ্রেণী:পলাশ উপজেলা
বিষয়শ্রেণী:নরসিংদী জেলার প্রত্নতাত্ত্বিক স্থাপনা
৭১ এর মা জননী

***৭১ এর মা জননী*** ২০১৪ সালে মুক্তিপ্রাপ্ত বাংলাদেশী বাংলা ভাষার চলচ্চিত্র। ছায়াছবিটি পরিচালনা করেছেন শাহ আলম কিরণ। ছায়াছবিটি বাংলাদেশী লেখক আনিসুল হক রচিত *জননী সাহসিনী ৭১* অবলম্বনে নির্মিত হয়। সরকারী অনুদানপ্রাপ্ত এই ছায়াছবিটি পরিবেশনায় ছিল ইমপ্রেস টেলিফিল্ম। মুক্তিযুদ্ধে অংশগ্রহণকারী বীরাঙ্গনাদের জীবনচিত্র তুলে ধরা হয়েছে এই ছায়াছবিতে। এতে বীরাঙ্গনা জননীর ভূমিকায় অভিনয় করেছেন নিপুণ আক্তার। তার স্বামীর ভূমিকায় অভিনয় করেছেন কণ্ঠশিল্পী খান আসিফ আগুন। এছাড়া অন্যান্য ভূমিকায় অভিনয় করেছেন চিত্রলেখা গুহ, ম ম মোর্শেদ, শাকিল আহমেদ, মিশু চৌধুরী, গুলশান আরা প্রমুখ। ২০১৪ সালের ডিসেম্বর মাসে যুক্তরাষ্ট্রে অনুষ্ঠিত *ইউএস চলচ্চিত্র উৎসব*-এ চলচ্চিত্রটি প্রদর্শিত হয়। ২০১৫ সালের ১৭ মে ছায়াছবিটি কানাডায় অনুষ্ঠিত *টরেন্টো চলচ্চিত্র উৎসব*'-এ প্রদর্শিত হয়। চিত্রলেখা গুহ এই চলচ্চিত্রে অভিনয়ের জন্য ৩৯তম জাতীয় চলচ্চিত্র পুরস্কারে শ্রেষ্ঠ পারশ্বচরিত্রে অভিনেত্রী হিসেবে পুরস্কার অর্জন করেন।

## কাহিনি সংক্ষেপ
জমিলা এক গৃহবধু। তার স্বামী হাশেম শহরে চাকরি করে। অন্ধ শাশুড়ি আর এক ছেলেকে নিয়ে সে গ্রামেই থাকে। ১৯৭১ সালের ৭ মার্চ বঙ্গবন্ধুর রেসকোর্স ময়দানে ভাষণের পর শহরে আন্দোলন শুরু হয়। হাশেম গ্রামে ফিরে আসে। সে গ্রামের লোকজনকে একত্রিত করে যুদ্ধের জন্য। অপরদিকে গ্রামে পাকবাহিনী আসলে রাজাকার কাদের আলী জমিলাকে মেজর সরফরাজের হাতে তুলে দেয়। এক সময় সে ক্যাম্পের অন্যান্য মেয়েদের নিয়ে রুখে দাড়ায় পাক সেনাদের বিরুদ্ধে।

## শ্রেষ্ঠাংশে
* নিপুণ আক্তার - জমিলা, একজন বীরাঙ্গনা
* খান আসিফ আগুন - হাশেম, জমিলার স্বামী
* চিত্রলেখা গুহ - হাশেমের মা
* ম. ম. মোর্শেদ - কাদের আলী, একজন রাজাকার
* শাকিল আহমেদ - মেজর সরফরাজ
* মিশু চৌধুরী - জরিনা
* শর্মিলী আহমেদ
* গুলশান আরা
* রাকিব
* আবদুল হালিম আজিজ
* জামিলুর রহমান শাখা
* স্মরণ
* মুরশেদ আলম
* সারোয়ার আলম সৈকত
* লিখন
* মাহবুব
* এলিনা পারভেজ
* রিমা
* ঈশিতা পায়েল
* সোমা ফেরদৌস
* মিমা জামান তিথি
* সোহান

## নির্মাণ নেপথ্য
৭১ এর মা জননী ছায়াছবিটির শ্যুটিং শুরু হয় ২০১৩ সালের ১৬ জুলাই। ২০১৪ সালের নভেম্বর মাসে ছবিটির শ্যুটিং ও সম্পাদনা শেষ হয় এবং সেন্সর ছাড়পত্রের জন্য জমা দেওয়া হয়।

## মুক্তি
৭১ এর মা জননী ২০১৪ সালের ২৬ ডিসেম্বর নারায়ণগঞ্জের একটি প্রেক্ষাগৃহে মুক্তি পায়। পরবর্তীতে ২০১৫ সালের ২০ মার্চ দ্বিতীয় বার মুক্তি দেওয়া হয়। ছায়াছবিটি ২০১৬ সালের ২৫ মার্চ তৃতীয় দফায় ঢাকার বসুন্ধরা সিটির স্টার সিনেপ্লেক্স ও যমুনা ফিউচার পার্কের ব্লাকবাস্টার সিনেমাসে মুক্তি দেওয়া হয়।

## সঙ্গীত
৭১ এর মা জননী ছায়াছবিটির সঙ্গীত পরিচালনা করেছেন সুজেয় শ্যাম এবং আবহ সঙ্গীত পরিচালনা করেছেন ইমন সাহা। গীত রচনা করেছেন মুনশী ওয়াদুদ। গানে কণ্ঠ দিয়েছেন এন্ড্রু কিশোর ও আফসানা রুনা।

### গানের তালিকা

## পুরস্কার
**[[৩৯তম জাতীয় চলচ্চিত্র পুরস্কার (বাংলাদেশ)|৩৯তম জাতীয় চলচ্চিত্র পুরস্কার]]**
* **বিজয়ী:** শ্রেষ্ঠ পার্শ্বচরিত্রে অভিনেত্রী - চিত্রলেখা গুহ

## তথ্যসূত্র

## বহিঃসংযোগ
* 
* 

বিষয়শ্রেণী:২০১৪-এর চলচ্চিত্র
বিষয়শ্রেণী:২০১৪-এর বাংলাদেশী চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:বাংলাদেশের স্বাধীনতা যুদ্ধের চলচ্চিত্র
বিষয়শ্রেণী:ইমন সাহা সুরারোপিত চলচ্চিত্র
বিষয়শ্রেণী:২০১০-এর দশকের বাংলা ভাষার চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
বিষয়শ্রেণী:সুজেয় শ্যাম সুরারোপিত চলচ্চিত্র
বিষয়শ্রেণী:বাংলাদেশ সরকার অনুদানের চলচ্চিত্র
রিষভ সিনহা

**রিষভ সিনহা** হলেন ভারতীয় অভিনেতা, যিনি ভারতীয় টেলিভিশনে কাজ করেন। তিনি জি টিভিতে প্রচারিত কবুল হ্যায় নাটকে "আয়ান" চরিত্রে অভিনয় করেছেন। একই সাথে এমটিভি ইন্ডিয়ার *[[এমটিভি স্প্লিটসভিলা]]*র প্রতিযোগী ছিলেন। তিনি *কাঁচী* চলচ্চিত্রে নেতিবাচক চরিত্রে অভিনয় করেছেন। রিষভ বিগ বসের নবম আসরের প্রতিযোগী ছিলেন, যেখানে তিনি প্রথম রানার আপ নির্বাচিত হন।

## টেলিভিশন অনুষ্ঠান

## চলচ্চিত্র

## তথ্যসূত্র

বিষয়শ্রেণী:বিগ বসের (হিন্দি টিভি ধারাবাহিক) প্রতিযোগী
বিষয়শ্রেণী:১৯৮৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:১৯৮৮-এ জন্ম
বিষয়শ্রেণী:ভারতীয় চলচ্চিত্র অভিনেতা
বিষয়শ্রেণী:ভারতীয় টেলিভিশন অভিনেতা
প্রিয়া মালিক

**প্রিয়া ভূষণ মালিক** (জন্ম: ৯ জানুয়ারি ১৯৮৯) বড় হয়েছেন ভারতের দেরাদুনে। তিনি ২০১৫–১৬ সালে বিস বস ৯-এর প্রতিযোগী ছিলেন, সেখানে তিনি ৬ষ্ঠ স্থান অধিকার করেন।

## প্রথম জীবন
প্রিয়া মালিকের তার বাবা-মার সাথে খুব ঘনিষ্ঠ সম্পর্ক বিদ্যমান। তিনি তার সকল গুরুত্বপূর্ণ সিদ্ধান্তে তার বাবা-মার পরামর্শ গ্রহণ করেন। প্রিয়া দেরাদুনে ছোটবেলা অতিবাহিত করেন। তিনি দিল্লি বিশ্ববিদ্যালয় হতে ইংরেজিতে স্নাতক শেষ করেন। পরে ২০০৮ সালে তিনি শিক্ষার্থী ভিসার মাধ্যমে অস্ট্রেলিয়ায় পারি জমান। তিনি সেখানে শিক্ষকতায় স্নাতকোত্তর অর্জন করেন। অস্ট্রেলিয়ার বিগ ব্রাদার ১১-এ প্রবেশ করার পূর্বে "আওয়ার লেডি অফ সেক্রেদ হার্ট"-এ শিক্ষকতা করতেন।

## ব্যক্তিগত জীবন
প্রিয়া ২০০৮ সালের এপ্রিলে তার দীর্ঘ সময়ের প্রেমিক ভুশান মালিককে বিবাহ করেন।

## পেশা
প্রিয়া একজন মাধ্যমিক স্কুল শিক্ষক ছিলেন। তিনি বেশ কয়েকটি টেলিভিশন প্রতিযোগিতায় প্রতিযোগিতা করেছেন। ২০১৪ সালে প্রিয়া অস্ট্রেলিয়ার বিগ ব্রাদার ১১-এর একজন প্রতিযোগী ছিলেন, যেখানে ফাইনালিস্ট হয়েছিলেন। এরপর তিনি ভারতে ফিরে আসেন এবং কালারসতে সম্প্রচারিত বিগ বস ৯-এ একজন ওয়াইল্ড কার্ড হিসেবে প্রবেশ করেন। তিনি সেখানে একজন শক্তিশালী প্রতিযোগী ছিলেন।

## টেলিভিশন অনুষ্ঠান

## তথ্যসূত্র

## বহিঃসংযোগ

* 
* 

বিষয়শ্রেণী:১৯৮৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় নারী মডেল
বিষয়শ্রেণী:বিগ বসের (হিন্দি টিভি ধারাবাহিক) প্রতিযোগী
চম্বল নদী

**চম্বল নদী** হল যমুনা নদীর প্রধান উপনদী এবং এটি বৃহত্তম গঙ্গা অববাহিকার অংশ। নদীটি মধ্য প্রদেশ রাজ্যে উৎপন্ন হয় এবং মধ্যপ্রদেশ ও রাজস্থানের মধ্য দিয়ে প্রবাহিত হয়ে উত্তর প্রদেশে এসে যমুনা নদীর  সঙ্গে মিলিত হয়।

এটি একটি কিংবদন্তি নদী এবং প্রাচীন শাস্ত্রে উল্লেখ পাওয়া যায় নদীটির। মধ্যপন্থী চম্বল মধ্যপ্রদেশে বিন্দু পর্বতের দক্ষিণ ঢালে  ইন্দোরের কাছাকাছি মওয়া নগরের দক্ষিণে জনপদের উৎপত্তি ঘটিয়েছে। চম্পল এবং তার উপনদী উত্তরপশ্চিমাঞ্চলীয় মধ্যপ্রদেশের মালওয়া অঞ্চলটি নিষ্কাসন করে আর তার উপনদী, বানস, আরাবল্লি পাহাড়ের দক্ষিণ-পূর্বাঞ্চলের রাজস্থানকে নিশষ্কাসন করে। এটি ঝাড়খণ্ড ও ইতাওয়া জেলার সীমান্তে উত্তর প্রদেশের ভারেহের পাসনাদায় চম্পল, কৌরি, যমুনা, সিন্ধু, পাহুজে সহ পাঁচটি নদীর একটি মিলন শেষ করে।

চাম্বাল নদী দূষণ মুক্ত বলে বিবেচিত হয়  এবং একটি আশ্চর্যজনক নদী ফেনাল সমাবেশ ঘটে । কুমিরের ২ প্রজাতি  - মগর এবং ঘরিয়াল সহ, ৮ টি প্রজাতি  কচ্ছপ, মসৃণ-প্রলিপ্ত বাটি, গ্যকেটেটিক নদী ডলফিন, স্কিমার্স, কালো-বেল্ড টিয়ার , স্রষ্টা ক্রেনস এবং কালো ঘাড়ের স্টর্কস, প্রভৃতি প্রাণী রয়েছে নদীটিতে।

## উৎস, নিষ্কাষন, মোহনা

৯৬০ কিলোমিটার (৬০০ মাইল) দীর্ঘ চম্বল নদী মধ্যপ্রদেশের ইন্দোর জেলার মহোয় থেকে ১৫-কিলোমিটার (৯.৩ মাইল) দক্ষিণ-পশ্চিমে মধ্যপ্রদেশ রাজ্যের বিন্দ্যজর্বতের উত্তর ঢালে সিংকার চৌরি শিলার থেকে উৎপত্তি, প্রায় ৮৪৩ মিটার (২৭৬৬ ফুট) উচ্চতায়। নদীটি প্রায় ৩৪৬ কিলোমিটার (২১৫ মাইল) - মধ্যপ্রদেশ (এম.পি.) এর মধ্য দিয়ে উত্তর দিকে প্রবাহিত হয় এবং তারপর রাজস্থানের মাধ্যমে ২২৫ কিলোমিটার (১৪০ মাইল) জন্য সাধারণত উত্তর-পূর্ব দিকের দিক দিয়ে প্রবাহিত হয়। এর পর চম্বল মধ্যপ্রদেশ ও রাজস্থান  মধ্যে আবার ২১৭ কিলোমিটার (১৩৫ মাইল) প্রবাহিত হয়।  রাজস্থান  ও উত্তপ্রদেশের মধ্যে ১৪৫ কিলোমিটার (৯০ মাইল) প্রবাহিত হয়। এর পর এটি উত্তরপ্রদেশে প্রায় ৩২ কিলোমিটার (২০ মাইল) প্রবাহিত হয় জালান জেলার যমুনা নদীর তীরে ১২২ মিটার (৪০০ ফুট) উচ্চতায় গঙ্গা নদী ব্যবস্থার একটি অংশ হিসাবে গঙ্গায় মিলিত হয়।  
উৎস থেকে যমুনা নদীর সাথে তার মিলন পর্যন্ত, চম্বাল প্রায় ৭৩২ মিটার (১,৪০২ ফুট) -এর পতন ঘটে। এর মধ্যে, প্রায় ৩০৫ মিটার (১,০০১ ফুট) তার উৎস থেকে প্রথম 16 কিলোমিটার (9.9 মাইল) নাগালের মধ্যে। এটি পরবর্তী ৩৩৮ কিলোমিটার (২১০ মাইল) মধ্যে অন্য ১৯৫ মিটার (৬৪০ ফুট) পতন ঘটে, যেখানে এটি চৌরাষিগড় ফোর্ট অতিক্রম করে। চুরাসীগড় ফোর্ট থেকে কোটা শহর পর্যন্ত ৯৭ কিলোমিটার (৬০ মাইল) প্রবাহের সময়, নদীটির অন্যটি ৯১ মিটার (২98 ফুট) পতন ঘটে। বাকি ৫২৩ কিলোমিটার (৩২৫ মাইল) প্রবাহে জন্য নদীটি মালয়া মালভূমির সমতল ভূখণ্ডের মধ্য দিয়ে অতিক্রম করে এবং পরে গাঙ্গেয় সমভূমির গড় পতন ০.২১ মিটার/কিলোমিটার। 
## আরও দেখুন
* কোটা চম্বল সেতু

## তথ্যসূত্র

## বহিঃসংযোগ

*Chambal Basin (Department of Irrigation, Government of Rajasthan)
*Chambal Valley Project
*Chambal River in 1949
*

বিষয়শ্রেণী:ভারতের নদী
বিষয়শ্রেণী:উত্তরপ্রদেশের নদী
বিষয়শ্রেণী:রাজস্থানের নদী
বিষয়শ্রেণী:যমুনা নদীর উপনদী
কালনা মহকুমা

**কালনা মহকুমা** ভারতীয় রাজ্য পশ্চিমবঙ্গের পূর্ব বর্ধমান জেলার একটি মহকুমা। মহকুমার সদরদপ্তর কালনায় অবস্থিত।

## এলাকা
কালনা মহকুমা  ভাগীরথী অববাহিকা জুড়ে বিস্তৃত । যার পশ্চিম অংশ বর্ধমান সমভূমিতে প্রবেশ করে। যা পশ্চিম বর্ধমান জেলার কেন্দ্রীয় সমতল এলাকা।

## ব্লকসমূহ
এই মহকুমাটিতে কালনা মিউনিসিপালিটি সহ পাঁচটি ব্লক যথাঃ কালনা ১, কালনা ২, মন্তেশ্বর, পূর্বস্থলী ১ ও পূর্বস্থলী ২।

## বিধানিক খণ্ড
পাঁচটি ব্লকে ৪৭টি গ্রাম পঞ্চায়েত এবং ছয়টি জনগণনা নগর বা সেন্সাস টাউন আছে।

## তথ্যসূত্র

বিষয়শ্রেণী:পশ্চিমবঙ্গের মহকুমা
বিষয়শ্রেণী:পূর্ব বর্ধমান জেলা
বিষয়শ্রেণী:কালনা
কোশী নদী

**কোশী**, **কোশি** অথবা **কোসী** (,  , ) **সপ্তকোশী** (, ) হল ভারত ও নেপালের মধ্যদিয়ে বাহিত একটি গুরুত্বপূর্ণ নদী। নদীটি নেপাল এর উত্তরে নেপাল-তিব্বত সীমান্তের কাছে নেপালর হিমালয় পর্বত থেকে উৎপন্ন হয়েছে। নদীটি সাতটি প্রধান জলধার বা নদী থেকে উৎপন্ন হয়েছে। এই নদী গুলি দুধ কোশী, সোন কোশী, অরুন কোশী, প্রভৃতি। এগুলিকে একত্রে সপ্ত কোশীও বলে। নদীটি নেপালের মধ্য প্রবাহীত হয়ে ভারতের বিহার রাজ্যে প্রবেশ করে। এর পর নদীটি বিহারে সমভূমি অতিক্রম করে গঙ্গা নদীতে মিলিত হয়েছে।

## অববাহিকা
নদীটির মোট দৈর্ঘ্য ৭২০ কিলোমিটার ও অববাহিকা এলাকার আয়তন ৭৪,০০০ বর্গ কিলোমিটার। এই অববাহিকার বেশির ভাগ এলাকা বিহার রাজ্যেই অবস্থিত।

## তথ্যসূত্র

বিষয়শ্রেণী:ভারতের নদী
বিষয়শ্রেণী:নেপালের নদী
বিষয়শ্রেণী:বিহারের নদী
বিষয়শ্রেণী:এশিয়ার আন্তর্জাতিক নদী
বিষয়শ্রেণী:গঙ্গার উপনদী
বিষয়শ্রেণী:১ নং প্রদেশের নদী
বিষয়শ্রেণী:তিব্বতের নদী
হাজার চুরাশির মা

***হাজার চুরাশির মা*** হল র‍্যামন ম্যাগসাইসাই পুরস্কার বিজয়ী সাহিত্যিক মহাশ্বেতা দেবী রচিত একটি বাংলা উপন্যাস। এই উপন্যাসটি ১৯৭৪ সালে প্রকাশিত হয়। ১৯৭০-এর দশকে ভারতের পশ্চিমবঙ্গ রাজ্যের নকশাল আন্দোলনের প্রেক্ষাপটে এই উপন্যাসটি রচিত হয়।এ উপন্যাস অবলম্বনে চলচ্চিত্র *হাজার চুরাশি কি মা * তৈরি করা হয়েছে ।

## বিবরণ
*হাজার চুরাশির মা* হল এমন এক মায়ের (সুজাতা) গল্প যাঁর ছেলেকে (ব্রতী) তার আদর্শের জন্য রাষ্ট্র পাশবিকভাবে হত্যা করে। লাশকাটা ঘরে ব্রতীর লাশের নম্বর ছিল ১০৮৪। তা থেকেই উপন্যাসের নামকরণ করা হয়েছে। ব্রতী শ্রেণিশত্রু, রাষ্ট্রের সহকারী ও পার্টির অভ্যন্তরে প্রতি-বিপ্লবীদের ক্রমাগত নির্মমভাবে হত্যা করার পক্ষপাতী ছিল। গল্পটি শুরু হয়েছে ব্রতীর মৃত্যুবার্ষিকীর দিন। সুজাতা ব্রতীর জন্ম থেকে তার ছেলের স্মৃতিচারণা করছেন। তার সঙ্গে ব্রতীর এক ঘনিষ্ঠ সহকর্মীর দেখা হয় এবং তিনি ব্রতীর বিপ্লবী মানসিকতার বিচার করতে চেষ্টা করেন। সমগ্র উপন্যাসে তাকে একজন কঠোর মানসিকতার নারী হিসেবে চিত্রিত করা হয়েছে। তিনি সকল প্রতিকূলতার বিরুদ্ধে যুদ্ধ করে গিয়েছেন। তাকে পরামর্শ দেওয়া হয়েছে, তিনি যেন তার ছেলেকে ভুলে যান। কারণ, তার ছেলের মতো লোকেরা “ক্যানসারাস গ্রোথ অন দ্য বডি অফ ডেমোক্রেসি”। বহু বছর পরে সুজাতা এই ভেবে শান্তি পান যে, রাজনৈতিক অশান্তিতে তার ছেলের মৃত্যু প্রায় কোনও ঘরকেই ছাড়েনি। *হাজার চুরাশির মা* উপন্যাসে মানবিক কাহিনির সেই সব অন্য মুখগুলিকে চিত্রিত করা হয়েছে, যেগুলির উৎস বাংলার যুবসমাজের অশান্ত রাজনৈতিক অ্যাডভেঞ্চার। যতদিন না কমিউনিস্ট পার্টি সরকার গঠন করে, ততদিন এই যুবসমাজকে নির্মমভাবে দমন করেছিল সরকার। তারপর কমিউনিস্ট সরকার তার বিরোধী শক্তিকে নির্মমভাবে দমন করে।

## চরিত্র
*সুজাতা: প্রধান চরিত্র ও এক ‘আধুনিক’ কঠোর মানসিকতার মা।
*ব্রতী: সুজাতার বিপ্লবী ছেলে।
*দিব্যনাথ: সুজাতার স্বামী। ব্রতী যাদের বিরুদ্ধে লড়াই করত, তাদের মতোই একজন ব্যক্তি।

## চলচ্চিত্রায়ন
১৯৯৮ সালে গোবিন্দ নিহালনি এই উপন্যাসটি অবলম্বনে হিন্দিতে *[[হাজার চৌরাসি কি মা]]* নামে একটি চলচ্চিত্র নির্মাণ করেন। চলচ্চিত্রটি শ্রেষ্ঠ কাহিনিচিত্র বিভাগে জাতীয় চলচ্চিত্র পুরস্কার অর্জন করেছিল।

## পুরস্কার
১৯৯৬ সালে মহাশ্বেতা দেবী এই উপন্যাসটির জন্য জ্ঞানপীঠ পুরস্কার পেয়েছিলেন। দক্ষিণ আফ্রিকার স্বাধীনতা সংগ্রামী ও রাষ্ট্রপতি নেলসন ম্যান্ডেলা তার হাতে এই পুরস্কারটি তুলে দেন।

## তথ্যসূত্র

## বহিঃসংযোগ

*মহাশ্বেতা দেবীর জীবনী সংগৃহীত ১৭ জুলাই ২০১২ 
*Emory University English department *emory.edu*. সংগৃহীত ২৯ জুলাই ২০১২ 
*One Of A Rare Tribe *outlookindia.com*. সংগৃহীত ২৯ জুলাই ২০১২ 
* Roy, Pinaki। "*Mother of 1084*: A Chronicle of Deadly Times"। *Mahasweta Devi's 'Mother of 1084': Critical Readings and Rereadings*. Eds. Sarkar, J., and S. Debnath. কলকাতা: বুকস ওয়ে, ২০১৩ ()। পৃষ্ঠা.&nbsp;৪৫–৫৬।। 
* Roy, Pinaki. “Mahasweta Devi’s *Mother of 1084*: Rereading the Narrative of Protest”। *Labyrinth* (I.S.S.N. 0976-0814), ৪ (৪), অক্টোবর ২০১৩: ১২-২২ (পিডিএফ) 

বিষয়শ্রেণী:১৯৭৪-এর উপন্যাস
বিষয়শ্রেণী:বাংলা ভাষার উপন্যাস
বিষয়শ্রেণী:চলচ্চিত্রায়িত ভারতীয় উপন্যাস
বিষয়শ্রেণী:নকশালপন্থী-মাওবাদী বিদ্রোহ
বিষয়শ্রেণী:বাংলা ভাষার ভারতীয় উপন্যাস
বিষয়শ্রেণী:চলচ্চিত্রে গৃহীত ভারতীয় উপন্যাস
গৌতম গুলাটি

**গৌতম গুলাটি** (জন্ম: ২৭ নভেম্বর ১৯৮৭) হলো ভারতীয় চলচ্চিত্র এবং টেলিভিশন অভিনেতা। তিনি স্টার প্লাস-এ প্রচারিত *[[দিয়া অর বাতি হাম]]* নাটকের মাধ্যমে পরিচিতি লাভ করেন। এরপর তিনি কালারস-এ প্রচারিত বিগ বস ৮-এ প্রতিযোগী হিসেবে প্রবেশ করে, যেখানে তিনি বিজয়ী নির্বাচিত হন। তিনি রাকেশ মেহতার স্বল্পদৈর্ঘ্যের ছবি "ডারপোক"-এ অভিনয় করেন, যেটি ৬৭তম কান চলচ্চিত্র উৎসবে দেখানো হয়। সেখানে তিনি ২৮ বছরের এক অস্থির যুবকের চরিত্রে অভিনয় করেছেন। তিনি "সিদ্ধার্থ- দ্য বুদ্ধ" নামক ছবিতেও অভিনয় করেছেন, যেখানে তিনি দেবদত্তের চরিত্রে অভিনয় করেছেন। সেই সাথে তিনি ক্রিকেটার মোহাম্মদ আজহারউদ্দীন-এর জীবনীমূলক ছবি আজহার (চলচ্চিত্র)-এ ক্রিকেটার রবি শাস্ত্রীর চরিত্রে অভিনয় করেছেন। কনিকা কাপুরের গান "টেডি বেয়ার"-এর সঙ্গীত ভিডিওতেও তাকে দেখা গেছ, যে ভিডিওটি সাক্ষী সাল্ভে-এর বই "দ্য বিগ ইন্ডিয়ান ওয়েডিং" এর প্রচারণার জন্য তৈরি করা হয়েছিল।

## টেলিভিশন

## চলচ্চিত্র

## পুরস্কার এবং মনোনয়ন

## তথ্যসূত্র

## বহিঃসংযোগ

* 
* 
* 
* 

বিষয়শ্রেণী:২১শ শতাব্দীর ভারতীয় অভিনেতা
বিষয়শ্রেণী:জীবিত ব্যক্তি
বিষয়শ্রেণী:১৯৮৭-এ জন্ম
বিষয়শ্রেণী:বিগ বসের (হিন্দি টিভি ধারাবাহিক) প্রতিযোগী
বিষয়শ্রেণী:ভারতীয় চলচ্চিত্র অভিনেতা
বিষয়শ্রেণী:ভারতীয় ধারাবাহিক নাটকের অভিনেতা
বিষয়শ্রেণী:ভারতীয় টেলিভিশন উপস্থাপক
বিষয়শ্রেণী:ভারতীয় টেলিভিশন অভিনেতা
বিষয়শ্রেণী:দিল্লির অভিনেতা
অ্যান্ড্রু জেসার্স

**অ্যান্ড্রু কার্লিস জেসার্স** (; জন্ম: ১১ মার্চ, ১৯৬৭) দক্ষিণ অস্ট্রেলিয়ার মেডিনডাই এলাকায় জন্মগ্রহণকারী অস্ট্রেলিয়ার সাবেক আন্তর্জাতিক ক্রিকেটার। অস্ট্রেলিয়া ক্রিকেট দলের অন্যতম সদস্য ছিলেন **অ্যান্ড্রু জেসার্স**। মূলতঃ দীর্ঘদেহী ডানহাতি ফাস্ট বোলাররূপে দলে ভূমিকা রেখেছেন। ১৯৮৭ সালে প্রথমবারের মতো বিশ্বকাপ জয়ী অস্ট্রেলিয়া দলের সদস্যরূপে খেলেন।

## প্রারম্ভিক জীবন
লাতভীয় অবকাঠামো কর্মীর সন্তান তিনি। খুব দ্রুততম সময়েই প্রথম-শ্রেণীর ক্রিকেটের সাথে জড়িত হন। ১৯৮৪ সালের শেষদিকে তাসমানিয়ার বিপক্ষে খেলার জন্য ১৭ বছর ২৫৬ দিন বয়সে দক্ষিণ অস্ট্রেলিয়ার সদস্যরূপে অন্তর্ভুক্ত হন। মারডেন হাইস্কুলের ছাত্র থাকাকালীন এক বছরেরও কম সময় গ্রেড ক্রিকেটে অংশ নেন। শেফিল্ড শিল্ডে অভিষেক মৌসুমেই প্রতিপক্ষ ভিক্টোরিয়ার বিপক্ষে মূল্যবান ৮৫ রানসহ ৬/৭৬ লাভ করে অলরাউন্ড নৈপুণ্য প্রদর্শন করেন। মাত্র ১২ গড়ে ১১ উইকেট নিয়ে সীমিত ওভারের ক্রিকেটে তার অন্তর্ভুক্তির সম্ভাবনা বাড়ায়। ২১ বছরের মধ্যেই একমাত্র ব্যক্তি হিসেবে শতাধিক প্রথম-শ্রেণীর উইকেট পেয়েছেন তিনি। ফলশ্রুতিতে ১৯৮৪-৮৫ মৌসুমে শ্রীলঙ্কা ও ভারত সফরের জন্য অস্ট্রেলিয়ার অনূর্ধ্ব-১৯ দলের সদস্য মনোনীত হন।

## আন্তর্জাতিক ক্রিকেট
ভারতে অনুষ্ঠিত ১৯৮৭ সালের ক্রিকেট বিশ্বকাপ খেলার জন্য অস্ট্রেলিয়া দলের সদস্যরূপে নির্বাচিত হন। দিল্লিতে অনুষ্ঠিত গ্রুপ পর্বের খেলায় স্বাগতিক ভারতের বিপক্ষে ওডিআই অভিষেক ঘটে তার। খেলায় তিনি ০/৩৭ দেন। ফলে, ভারতের সংগ্রহ দাঁড়ায় ২৮৯/৮। জয়ের লক্ষ্যে ১০ নম্বরে খেলতে নেমে অপরাজিত ২* রান তুলেন। খেলায় অস্ট্রেলিয়া ২৩৩ রানে অলআউট হয়ে যায়। চণ্ডিগড়ে নিউজিল্যান্ডের বিপক্ষে দ্বিতীয় খেলায় অংশ নেন। চূড়ান্ত ওভারে খেলতে নেমে চার বল মোকাবেলা করে অপরাজিত ৮* রান তুলেন। খেলায় তিনি তার খেলোয়াড়ী জীবনের একমাত্র আন্তর্জাতিক উইকেট পান জন রাইটকে আউট করার মাধ্যমে। কিন্তু বোলিংয়ে ৬ ওভারে ৩৭ রান দিলে দল থেকে বাদ পড়েন।

## তথ্যসূত্র

## আরও দেখুন
* ক্রেগ ম্যাকডারমট
* ১৯৮৭ ক্রিকেট বিশ্বকাপ
* অস্ট্রেলিয়া জাতীয় ক্রিকেট দল

## গ্রন্থপঞ্জি
* 

বিষয়শ্রেণী:অস্ট্রেলীয় ক্রিকেটার
বিষয়শ্রেণী:১৯৬৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:অস্ট্রেলিয়ার একদিনের আন্তর্জাতিক ক্রিকেটার
বিষয়শ্রেণী:১৯৮৭ ক্রিকেট বিশ্বকাপের ক্রিকেটার
বিষয়শ্রেণী:লাতভীয় বংশোদ্ভূত অস্ট্রেলীয়
বিষয়শ্রেণী:দক্ষিণ অস্ট্রেলিয়ার ক্রিকেটার
বিষয়শ্রেণী:অ্যাডিলেড থেকে আগত ক্রিকেটার
বিষয়শ্রেণী:প্রসপেক্টের ক্রিকেটার
বিষয়শ্রেণী:২০শ শতাব্দীর অস্ট্রেলীয় পুরুষ ক্রীড়াবিদ
চোদ্দশাক

**চোদ্দশাক** একরকমের সহযোগী-পরিবেশন পদ। প্রধানত পশ্চিমবঙ্গ ও বাংলাদেশে কালীপূজা বা দীপাবলি অর্থাৎ দিওয়ালির একদিন আগে আশ্বিন মাসের চতুর্দশী তিথিতে ভেষজগুণ সম্পন্ন বিশেষ চোদ্দ রকমের শাক খাওয়ার রেওয়াজ আছে।  বর্তমানে বিশেষ চোদ্দ রকমের শাক সুলভ না হওয়ায় যে কোনো চোদ্দ রকমের শাক খাওয়া হয়।

## ঐতিহ্য
পঞ্জিকা মতে আশ্বিন মাসের চতুর্দশী তিথিতে কালীপূজা বা দীপাবলি অর্থাৎ দিওয়ালির একদিন আগে চৌদ্দ প্রদীপ জ্বালিয়ে চৌদ্দ পুরুষের আত্মাকে তুষ্ট করে অশুভ শক্তিকে দূর করার প্রথা পালন করা হয় বলে এই দিনটাকে ভূত চতুর্দশীও বলে। এক সঙ্গে অনেকগুলি প্রদীপ জ্বালিয়ে ক্ষতিকারক কীটের হাত থেকে হৈমন্তিক ফসল রক্ষা করার তাগিদে কৃষিজীবী বঙ্গবাসীকে এই উপাচার পালন করতে হত ।

কালীপুজোর সঙ্গে চোদ্দো শাকের সম্পর্ক নিয়ে কোন সুস্পষ্ট ব্যাখ্যা পাওয়া যায় না। তবে সমাজবিজ্ঞানীদের মতে এই প্রথার সঙ্গে শস্যদায়িনী দেবী ভাবনার যোগাযোগ রয়েছে। ভেষজবিজ্ঞানীদের মতে ঋতু পরিবর্তনের সময়ে বিভিন্ন রোগের প্রতিষেধক হিসাবে এই  শাকগুলি খাওয়া হত।

বাংলার ঋতু প্রকোপ অন্য প্রদেশের থেকে বেশি হওয়ার জন্য আশ্বিন ও কার্ত্তিক মাস দুটিকে যমদংস্টা কাল বলা হত। তখনকার দিনে বাংলার নব্য-স্মৃতিশাস্ত্রকার রঘুনন্দন (১৬ শতাব্দী) তার অষ্টবিংশতি তত্ত্বের অন্যতম গ্রন্থ “কৃত্যতত্ত্বে”  এই সময়কাল উল্লেখ করেছেন “নিৰ্ণয়া-মৃতের” (একটি প্রাচীন স্মৃতির গ্রন্থ) অভিমত অনুসরণ করে-

## আয়ুর্বেদ

আয়ুর্বেদ মতে প্রাচীন বাংলায় চোদ্দো শাকগুলি ছিল পালং শাক, লাল শাক, সুষণি শাক, পাট শাক, ধনে শাক, পুঁই শাক, কুমড়ো শাক, গিমে শাক, মূলো শাক, কলমি শাক, সরষে শাক, নোটে শাক, মেথি শাক, লাউ শাক অথবা হিঞ্চে শাক।

বর্তমানে প্রাপ্ত চোদ্দ শাকের প্রাপ্তিস্থল, রাসায়নিক যৌগের উপস্থিতি,রোগ প্রতিষেধক ক্ষমতা নিম্নরূপ ঃ

## প্রস্তুত প্রণালী
চোদ্দ শাক রান্নার কোনও নির্দিষ্ট প্রস্তুত প্রণালী নেই। একেক জায়গায় একেক রকম ভাবে এই শাক রান্না করা হয়। আমিষ অথবা নিরামিষ যেকোনো ভাবেই এই শাক খাওয়ার রেওয়াজ আছে। এক্ষেত্রে কোথাও কালজিরে-কাঁচালঙ্কা ফোড়ন দিয়ে, কোথাও রসুন-শুকনো লঙ্কা ফোড়ন দিয়ে, আবার কোথাও শুধু পাঁচফোড়ন দিয়েও চোদ্দ শাক ভাজা খাওয়া হয়।

কোথাও কোথাও এই শাক শুধুই ভাজা খাওয়া হয়, অনেকক্ষেত্রে আলু বা বেগুন দিয়েও এই শাক ভেজে খাওয়ার প্রচলন আছে।

## তথ্যসূত্র

বিষয়শ্রেণী:শাক
বিষয়শ্রেণী:হিন্দু আচার
বিষয়শ্রেণী:ধর্মীয় বিশ্বাস
বিষয়শ্রেণী:বাঙালি হিন্দু রন্ধনশৈলী
রবার্ট হান্টার (গল্‌ফ খেলোয়াড়)

**রবার্ট এডওয়ার্ড হান্টার** (২০ নভেম্বর, ১৮৮৬ &ndash; মার্চ ২৮, ১৯৭১) একজন আমেরিকান অপেশাদার গল্‌ফ খেলোয়াড় ছিলেন, যিনি ১৯০৪ গ্রীষ্মকালীন অলিম্পিকে একজন গল্‌ফ প্রতিযোগী ছিলেন।

১৯০৪ সালে, হান্টার আমেরিকান দলে অংশগ্রহণ করেছিলেন যেটি স্বর্ণ পদক জিতেছিল।  তিনি এই প্রতিযোগিতায় চতুর্থ হন। ব্যক্তিগত প্রতিযোগিতায় তিনি যোগ্যতা নির্ধারনে ১৪তম স্থানে থাকেন এবং খেলার দ্বিতীয় রাউন্ডে বাদ পড়েন।

হান্টার ১৯১০ সালে কলেজিয়েট চ্যাম্পিয়নশিপ জেতেন।
## তথ্যসূত্র

## বহিঃসংযোগ
* প্রোফাইল

বিষয়শ্রেণী:১৮৮৬-এ জন্ম
বিষয়শ্রেণী:১৯৭১-এ মৃত্যু
বিষয়শ্রেণী:মার্কিন পুরুষ গলফ খেলোয়াড়
বিষয়শ্রেণী:অপেশাদার গলফ খেলোয়াড়
বিষয়শ্রেণী:১৯০৪ গ্রীষ্মকালীন অলিম্পিকের পদক বিজয়ী
বিষয়শ্রেণী:১৯০৪ গ্রীষ্মকালীন অলিম্পিকের গলফ খেলোয়াড়
বিষয়শ্রেণী:২০শ শতাব্দীর মার্কিন পুরুষ ক্রীড়াবিদ
নাসির আহমেদ

**নাসির আহমেদ** (জন্ম: ১ জানুয়ারি, ১৯৬৪) ঢাকায় জন্মগ্রহণকারী সাবেক বাংলাদেশী ক্রিকেটার। ১৯৮৮ থেকে ১৯৯০ সময়কালে বাংলাদেশ ক্রিকেট দলের পক্ষে সাতটি ওডিআইয়ে প্রতিনিধিত্ব করেন। দলে তিনি মূলতঃ উইকেট-রক্ষকের দায়িত্ব পালন করতেন।

## খেলোয়াড়ী জীবন
নিয়মিত উইকেট-কিপার শফিকুল হক হীরার ১৯৮৬ সালে অবসর নেয়ার পর দল নির্বাচকমণ্ডলীর প্রথম পছন্দের ছিলেন তিনি। এরপর একাধারে ১৯৯৩ সাল পর্যন্ত দলের নিয়মিত সদস্যরূপে অংশ নেন।

কৌশলগত কারণে দল থেকে বাদ পড়েন তিনি। ব্যাটিংয়ে দুর্বলতা থাকায় তাকে অবসর নিতে হয়। অবসর পরবর্তীকালে ক্রিকেটের সাথে নিজেকে জড়িয়ে রাখেন ও জাতীয় দল নির্বাচকমণ্ডলীর অন্যতম সদস্য মনোনীত হন।

## তথ্যসূত্র

## আরও দেখুন
* খালেদ মাসুদ পাইলট
* বাংলাদেশ ক্রিকেট বোর্ড
* বাংলাদেশী ওডিআই ক্রিকেটারদের তালিকা

## বহিঃসংযোগ
* http://www.thedailystar.net/magazine/2006/05/02/sports.htm

বিষয়শ্রেণী:বাংলাদেশী ক্রিকেটার
বিষয়শ্রেণী:১৯৬৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশের একদিনের আন্তর্জাতিক ক্রিকেটার
বিষয়শ্রেণী:বাংলাদেশী উইকেট-রক্ষক
বিষয়শ্রেণী:ঢাকার ব্যক্তি
বিষয়শ্রেণী:উইকেট-রক্ষক
বিষয়শ্রেণী:ঢাকা থেকে আগত ক্রিকেটার
সালেম, তামিলনাড়ু

**সালেম** () হল ভারত এর তামিলনাড়ু রাজ্যের একটি শহর। শহরটি কর্পোরেশন বা পৌরসংস্থা ও বৃহত্তর শহর নিয়ে গঠিত। এটি রাজ্যের ষষ্ঠ বৃহত্তম শহর। শহরটি চেন্নাই থেকে ৩৪০ কিলোমিটার  দক্ষিণ পশ্চিম, বেঙ্গালুরু থেকে ১৮৬ কিলোমিটার দক্ষিণ-পূর্বে ও কোয়েম্বাটুর থেকে ১৬০ কিলোমিটার উত্তর-পূরে অবস্থিত।এই শহটিতে ইস্পাত কারখানা গড়ে উঠেছে,এই কারণে শহরটিকে *ইস্পত নগরী* বলে ডাকা হয়।

## ভূগোল
সেলম সমুদ্র সমতল থেকে    উচুতে অবস্থিত। শহরটির স্থানাঙ্ক হল  ১১.৬৮ উত্তর ও ৭৮.১৬ পূর্ব।

## জনসংখ্যা
২০১১ সালের ভারতের আদম শুমিারি অনুয়ায়ী শহরটির জনসংখ্যা ৮,২৯,২৬৭ জন এবং বৃহত্তর সেলম এর জনসংখ্যা ৯,১৭,৪১৪ জন।শহরটির মোট জনংখ্যার ৫০.৫০ শতাংশ পুরুষ ও ৪৯.৫০ শতাংশ নারী।
## পরিবহণ ব্যবস্থা
সেলম শহরটি ছয়টি প্রধান সড়ক দ্বারা গঠিত। সড়ক পথের দ্বারা সেলম শহরটি ব্যাঙ্গালোর, চেন্নাই, কোয়েম্বাটুর ও কোচি শহরের সঙ্গে সংযুক্ত। সেলম রেলওয়ে স্টেলন দ্বারা শহরটিতে রেল যোগাযোগ সম্পন হয়। এই শহরটিতে একটি বিমানবন্দর রয়েছে। দুটি ফ্লাইটই সেলাম থেকে চেন্নাইতে চালিত হয়। যত তাড়াতাড়ি সম্ভব মুম্বই, কলকাতা, ব্যাঙ্গালোর, দিল্লি, হায়দরাবাদ এবং বিদেশে বিদেশের দেশের বড় বড় শহরগুলিতে পরিচালনা করার পরিকল্পনা রয়েছে।

## তথ্যসূত্র

বিষয়শ্রেণী:তামিলনাড়ুর শহর ও নগর
বিষয়শ্রেণী:ভারতের স্মার্ট সিটি